KANEMƆ YƐ Afrikaans Albania Amharic Arabic Armenia Armenia (West) Aymara Azerbaijani Azerbaijani (Cyrillic) Bengali Bicol Blɔfo Bulgaria Catalan Cebuano Chichewa Chinese (Shanghainese) Chinese (Sichuanese) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatia Czech Denmark Dutch Efik Estonia Ewe Finland French Ga Georgia Germany Greenland Guarani Gujarat Haitian Creole Hebri Hela Hiligaynon Hindi Hungary Iceland Igbo Iloko Indonesia Italia Japan Kannada Kazakh Kikaonde Kikuyu Kimbundu Kinyarwanda Kirghiz Kirundi Kongo Korea Lingala Lithuania Luganda Luo Macedonia Malagasy Malay Malayalam Malta Marathi Maya Mongolia Myanmar Nepali Ngabere Norway Nyaneka Nzema Oromo Ossetia Otetela Pangasinan Papiamento (Aruba) Papiamento (Curaçao) Persia Poland Portuguese (Brazil) Punjabi Quechua (Ayacucho) Quechua (Bolivia) Rarotongan Romania Russia Samoa Sango Sepedi Serbia (Roma) Serbian (Cyrillic) Sesotho (Lesotho) Setswana Seychelles Creole Shona Silozi Sinhala Slovak Slovenia Spania Sranantongo Swahili Swahili (Congo) Sweden Tagalog Tahiti Tamil Tatar Telugu Tetun Dili Thailand Tigrinya Tiv Tshiluba Tsonga Turkey Tuvalu Twi Ukrain Umbundu Urdu Uzbek Venda Vietnam Xhosa Yoruba Zulu\n“Mijeee gbɛ akɛ miyakwɛ nibii ni teɔ bɔlɛnamɔ akɔnɔ shi. Shi be ni mitee Intanɛt lɛ nɔ lɛ, nɔ ko pue yɛ nɔ, ni migbele. Milé nɔ kwraa ni hã mifee nakai.”—CODY. *\n“Oblayoo fɛfɛo ko ni yɔɔ wɔnitsumɔhe lɛ kɛ mi bɔi suɔmɔ sane gbaa. Gbi ko lɛ, ekɛɛ mi akɛ wɔya gbɔiatoohe ko ni ‘wɔyashwɛ wɔhiɛ.’ Mina nɔ tuuntu ni etaoɔ etsɔɔ lɛ.”—DYLAN.\nMƐI komɛi sumɔɔ kaa yɛ amɛtsuiŋ. Kɛ̃lɛ, yɛ mɛi krokomɛi asusumɔ naa lɛ, kaa ji henyɛlɔ ko ni he yɔɔ ahuntoo ni amɛná kulɛ amɛye enɔ kwraa. Te osusuɔ tɛŋŋ? Kɛ́ okɛ kaa kpe lɛ, ani obaafĩ shi shiŋŋ, aloo obaaŋmɛɛ ohe ohã lɛ?\nEji anɔkwale akɛ jeee kai fɛɛ kɛ amane baa. Akɛ nɔkwɛmɔnɔ lɛ, kɛ́ oju shi okɔ akpaanɔɔ ko ni akɛhãko bo lɛ oye lɛ, ekolɛ ekɛ bo woŋ amane mli. Shi kɛ́ oŋmɛɛ ohe ohã kai komɛi lɛ, titri lɛ kai ni hãa mɔ kɛ ehe woɔ bɔlɛnamɔ mli jeŋba sha mli lɛ, ebaanyɛ ekɛ bo awo amane mli. Biblia lɛ bɔɔ kɔkɔ akɛ: “Mɔ ni . . . bɔɔ ajwamaŋ lɛ, ebɛ yitsoŋ, mɔ ni taoɔ lɛ diɛŋtsɛ esusuma hiɛ ekpãtã lɛ, lɛ efeɔ nakai.”—Abɛi 6:32, 33.\nKɛ́ okɛ bɔlɛnamɔ mli jeŋba sha he kaa ko kpe trukaa lɛ, mɛni esa akɛ ofee? Biblia lɛ hãa hetoo akɛ: “Enɛ ji Nyɔŋmɔ suɔmɔnaa nii, nyɛhetsemɔ lɛ, ní nyɛtsĩ nyɛhe naa kɛjɛ ajwamaŋbɔɔ mli, ní nyɛteŋ mɔ fɛɛ mɔ ale lɛ diɛŋtsɛ enɔ̃ lɛ hiɛmɔ yɛ hetsemɔ kɛ woo mli.” (1 Tesalonikabii 4:3, 4) Te obaafee tɛŋŋ oná nyɛmɔ ni tamɔ nakai? Naa gbɛi etɛ ni baanyɛ aye abua bo.\nGbɛ ni ji 1: Kudɔmɔ Ohiŋmɛii\nKɛ́ wɔkwɛ nibii ni teɔ bɔlɛnamɔ akɔnɔ shi lɛ, nɔ pɛ ni baaba ji, akɔnɔ ni wɔyɔɔ kɛhã nibii fɔji lɛ mli baawa. Yesu ma tsakpãa ni yɔɔ nibii ni wɔnaa kɛ nibii ni wɔshweɔ lɛ teŋ lɛ nɔ mi, ebɔ kɔkɔ akɛ: “Mɔ fɛɛ mɔ ni kwɛɔ yoo ni ehe feɔ lɛ akɔnɔ lɛ, ekɛ lɛ efite gbala momo yɛ etsui mli.” Yesu tsɔ niiahewoo wiemɔi ni yɔɔ faŋŋ nɔ ewo ŋaa akɛ: “Kɛji ohiŋmɛi jurɔ miitɔ̃tɔ̃ onane lɛ, fãa, ni oshɛ ofɔ.” (Mateo 5:28, 29) Mɛni Yesu tsɔɔ lɛ? Eetsɔɔ akɛ, bɔ ni afee ni wɔnyɛ wɔdamɔ kaa naa lɛ, esa akɛ wɔhe afee oya ni wɔjie wɔhiŋmɛii kɛjɛ nibii ni teɔ bɔlɛnamɔ akɔnɔ shi lɛ akwɛmɔ nɔ.\nKɛ́ ona nɔ ko ni teɔ bɔlɛnamɔ akɔnɔ shi lɛ, jiemɔ ohiɛ yɛ nɔ oya\nAkɛ nɔkwɛmɔnɔ lɛ: Ŋɔɔ lɛ akɛ la ni wɛldafoi kɛsɔɔ nii lɛ kpɛ nyɛram ewo ohiŋmɛiiaŋ. Ani obaaya nɔ okwɛ gãa? Dabida! Obaatsɔ ohiɛ loo okɛ nɔ ko baatsĩ ohiɛ bɔ ni afee ni ohiŋmɛii akafite. Nakai nɔŋŋ esa akɛ ofee kɛ́ ona nɔ ko ni teɔ bɔlɛnamɔ akɔnɔ shi—yɛ wolo mli jio, TV nɔ jio, foŋ nɔ jio, Intanɛt lɛ nɔ jio, kpetekpelee jio—esa akɛ ojie ohiɛ yɛ nɔ oya. Kaahã efite ojwɛŋmɔ. Nuu ko ni atsɛɔ lɛ Juan, ni tsutsu ko lɛ nibii ni teɔ bɔlɛnamɔ akɔnɔ shi lɛ akwɛmɔ eka ehe lɛ, wie akɛ: “Kɛ́ mina yoo ko ni he yɔɔ fɛo lɛ, bei pii lɛ, efeɔ mi akɛ miya nɔ mikwɛ lɛ aahu. No hewɔ lɛ, mimiaa mihiɛ waa ni mijieɔ mihiŋmɛii yɛ jɛmɛ, mikɛɔ mihe akɛ: ‘Sɔlemɔ ohã Yehowa! Bɔ fɛɛ bɔ ni fee lɛ, esa akɛ osɔle amrɔ nɔŋŋ!’ Kɛ́ misɔle migbe naa lɛ, etsɛɛɛ ni henumɔ lɛ naa jɔɔ.”—Mateo 6:9, 13; 1 Korintobii 10:13.\nAgbɛnɛ hu, susumɔ nuu anɔkwafo Hiob he okwɛ. Ekɛɛ akɛ: “Kpaŋmɔ mikɛ mihiŋmɛii kpaŋ, belɛ te aaafee tɛŋŋ ní makwɛ oblayoo hu?” (Hiob 31:1) Mɛni hewɔ bo hu okpɛɛɛ oyiŋ nakai?\nKaa enɛ okwɛ: Kɛ́ ohiŋmɛi gba nɔ ko ni teɔ bɔlɛnamɔ akɔnɔ shi lɛ nɔ lɛ, tsɔ ohiɛ oto afã oya. Esa akɛ okase Biblia ŋmalɔ ni sɔle akɛ, “Jiemɔ mihiɛ kɛjɛ yaka nii akwɛmɔ nɔ” lɛ.—Lala 119:37.\nGbɛ ni ji 2: Kudɔmɔ Osusumɔi\nWɔ fɛɛ wɔyeee emuu, ni no hewɔ lɛ, bei komɛi lɛ, wɔbaanyɛ wɔná akɔnɔ fɔŋ. Biblia lɛ kɛɔ akɛ: “Mɔ fɛɛ mɔ lɛ, lɛ diɛŋtsɛ ekɔnɔ ni gbalaa lɛ ni lakaa lɛ lɛ kaa lɛ. No sɛɛ lɛ akɔnɔ lɛ, kɛ́ eŋɔ hɔ lɛ, efɔɔ esha.” (Yakobo 1:14, 15) Mɛni esa akɛ ofee koni onyɛ ojo shihilɛ ni kɛmɔ yaa amane mli ni ewa akɛ aaaje mli nɛɛ naa foi?\nKɛ́ susumɔi gbohii bayi ojwɛŋmɔŋ lɛ, kpa nɔ fɛɛ nɔ ni ofeɔ lɛ, ni osɔle amrɔ nɔŋŋ\nKɛ́ oná akɔnɔ fɔŋ ko lɛ, kaimɔ akɛ obaanyɛ owu oshi loo oya nɔ osusu he. Wu oshi nakai akɔnɔ lɛ. Jiemɔ kɛjɛ ojwɛŋmɔŋ. Kaajwɛŋ bɔlɛnamɔ akɔnɔi ahe. Nuu ko ni atsɛɔ lɛ Troy, ni nibii ni teɔ bɔlɛnamɔ akɔnɔ shi ni akwɛɔ yɛ Intanɛt lɛ nɔ lɛ ŋɔ lɛ nom lɛ, kɛɛ akɛ: “Mimia mihiɛ waa koni majie susumɔi fɔji kɛjɛ mijwɛŋmɔŋ kɛtsɔ mijwɛŋmɔ ni mikɛaama nibii kpakpai anɔ moŋ lɛ nɔ. Mináaa lɛ mlɛo. Bei komɛi lɛ, miyeee omanye. Shi naagbee lɛ, minyɛ mikudɔ misusumɔi.” Yoo ko ni atsɛɔ lɛ Elsa, ni mia ehiɛ waa ní ekɛ ehe akawo jeŋba sha mli be ni eji oblayoo fioo lɛ, wie akɛ, “Akɛni be fɛɛ be lɛ miyɛ nɔ ko feemɔ, ni misɔleɔ mihãa Yehowa hewɔ lɛ, minyɛ miye susumɔi fɔji anɔ.”\nKaa enɛ okwɛ: Kɛ́ jeŋba sha he saji bayi ojwɛŋmɔŋ lɛ, kpa nɔ fɛɛ nɔ ni ofeɔ lɛ ni osɔle amrɔ nɔŋŋ. Wu oshi susumɔi fɔji kɛtsɔ ojwɛŋmɔ ni ooohã ehi “nii abɔ ni ji anɔkwa, nii ni sa woo, nii ni ja, nii ni he tse, nii ni adɔɔ he, nii ni yɔɔ gbɛ́i kpakpa lɛ fɛɛ” kɛ agbɛnɛ hu, nii ni ji jeŋba kpakpa, kɛ nibii ni sa yijiemɔ, lɛ anɔ.—Filipibii 4:8.\nGbɛ ni ji 3: Lé Onajianaa Kwɛmɔ\nKɛ́ oná akɔnɔ fɔŋ, ni oyaje kaa ko mli, ni hegbɛ ko gbele lɛ, ewaaa akɛ obaaŋmɛɛ ohe ohã. (Abɛi 7:6-23) Mɛni esa akɛ ofee koni okayaje shihilɛ ni tamɔ nɛkɛ mli?\n“Kɛ́ mɔ ko bɛ shĩa lɛ, miyaaa Intanɛt lɛ nɔ”\nBiblia lɛ woɔ wɔ ŋaa ni nilee yɔɔ mli, akɛ: “Hiɛtɛ̃lɔ naa efɔŋ ní baa, ni eteɔ ehe; shi mɛi ni náko jwɛŋmɔ lɛ batsɔɔ he kɛhoɔ, ni amɛnaa nɔ̃.” (Abɛi 22:3) No hewɔ lɛ, lé onajianaa kwɛmɔ. Tsɔ hiɛ osusu shihilɛi komɛi ni baanyɛ ekɛ naagbai aba lɛ ahe, ni ojo naa foi. (Abɛi 7:25) Nuu ko ni atsɛɔ lɛ Filipe, ni nibii ni teɔ bɔlɛnamɔ akɔnɔ shi lɛ akwɛmɔ ka ehe ni sɛɛ mli lɛ enyɛ eye ehe kɛjɛ he lɛ, wie akɛ: “Mikɛ wɔweku lɛ kɔmpiuta lɛ ma he ni mɔ fɛɛ mɔ baanyɛ ana nɔ ni mɔ ko feɔ yɛ nɔ, ni mikɛ nɔ ko wo nɔ koni nibii ni esaaa akaba nɔ. Ni kɛ́ mɔ ko bɛ shĩa lɛ, miyaaa Intanɛt lɛ nɔ.” Troy, mɔ ni wɔwie ehe kɛtsɔ hiɛ lɛ, hu kɛɛ akɛ: “Mikwɛɛɛ sinii ni teɔ bɔlɛnamɔ akɔnɔ shi, ni mikɛ mɛi ni wieɔ bɔlɛnamɔ he bɔ ni esaaa lɛ hu ebɔɔɔ. Misumɔŋ ni mikɛ mihe awo oshara mli.”\nKaa enɛ okwɛ: Lé ofatɔi lɛ jogbaŋŋ, ni osaa ohe oto koni okɛ ohe akayawo shihilɛi ni baanyɛ aka bo lɛ amli.—Mateo 6:13.\nNi kɛ́ eba lɛ akɛ, yɛ mɔdɛŋ ni obɔɔ lɛ fɛɛ sɛɛ lɛ, oŋmɛɛ ohe ohã kaa hu? Onijiaŋ akaje wui, yaa nɔ omia ohiɛ. Biblia lɛ kɛɔ akɛ: “Jalɔ gbeɔ shi shii kpawo ni eteɔ shi ekoŋŋ.” (Abɛi 24:16) Hɛɛ, wɔŋwɛi Tsɛ lɛ woɔ wɔ hewalɛ ni ‘wɔte shi.’ Ani obaakpɛlɛ yelikɛbuamɔ ni jɛ suɔmɔ mli ni ekɛhãa bo lɛ nɔ? Kɛ́ nakai lɛ, sɔlemɔ be fɛɛ be ni eye ebua bo. Kasemɔ e-Wiemɔ lɛ koni ohemɔkɛyeli lɛ mli awa. Kristofoi akpeei ni oooya lɛ baahã ohiɛ ofai shi ni otswa lɛ mli. Hã Nyɔŋmɔ shiwoo nɛɛ ashɛje omii, ekɛɛ: “Mawajeo, ni maye mabuao.”—Yesaia 41:10.\nCody, mɔ ni atsĩ etã kɛtsɔ hiɛ lɛ kɛɛ akɛ: “Nibii ni teɔ bɔlɛnamɔ akɔnɔ shi lɛ akwɛmɔ batsɔ misu, ni mimia mihiɛ waa dani minyɛ mikpa. Bei komɛi lɛ minyɛɛɛ mihe nɔ maye, shi Nyɔŋmɔ ye ebua mi, ni naagbee lɛ minyɛ miye nɔ.” Dylan, ni lɛ hu awie ehe kɛtsɔ hiɛ lɛ kɛɛ akɛ: “Kulɛ, ewaŋ kwraa akɛ mikɛ oblayoo lɛ ni yɔɔ wɔnitsumɔhe lɛ aaaná bɔlɛ. Shi mifee shiŋŋ, ni mikɛɛ lɛ akɛ, ‘Dabi!’ Eŋɔɔ minaa waa akɛ mihiɛ henilee ni he tse. Nɔ ni fe fɛɛ lɛ, mile akɛ mihã Yehowa tsui nyɔ emli.”\nKɛ́ odamɔ shi shiŋŋ ni oŋmɛɛɛ ohe ohãaa kaa lɛ, obaanyɛ oná nɔmimaa akɛ bo hu obaahã Nyɔŋmɔ tsui anyɔ emli!—Abɛi 27:11.\nKɛmaje Mɔ Ko Kɛmaje Mɔ Ko Obaanyɛ Oye Kaa Nɔ!


Kpo Jemi 14 | Baiblo ɔ Ngɛ Intanɛti ɔ Nɔ | New World Translation\nKpo Jemi 14:1-20\nJijɔ Bi ɔ kɛ nimli 144,000 (1-5)\nSɛ gbihi nɛ je hiɔwe bɔfohi etɛ a ngɔ (6-12)\nHiɔwe bɔfo ko hɛɛ sane kpakpa ngɛ hiɔwe kpɛti (6, 7)\nNi nɛmɛ nɛ a gbo ngɛ Kristo mi ɔ ngɛ bua jɔmi (13)\nZugba a nɔ ní kpami enyɔ ɔmɛ (14-20)\n14 Lɔ ɔ se ɔ, i na, nɛ hyɛ! Jijɔ Bi ɔ daa si ngɛ Zion Yoku ɔ nɔ, nɛ nimli 144,000 nɛ́ a ngma e biɛ kɛ e Tsɛ ɔ biɛ ngɛ a hɛ nya a piɛɛ e he. 2 I nu pɛmi ko nɛ e ngɛ hiɔwe jee kɛ ngɛ bae kaa nyu babauu pɛmi, kaa hiɔwe simi nɛ nya wa pɛmi; nɛ pɛmi ɔ nɛ i nu ɔ ngɛ kaa lali nɛ a ngɛ lae nɛ a ngɛ a sakuhi fiae kɛ ngɛ he toe. 3 Nɛ a ngɛ la ko nɛ e ngɛ kaa la ehe lae ngɛ matsɛ sɛ ɔ hɛ mi kɛ adebɔ níhi nɛ wami ngɛ a mi eywiɛ ɔmɛ kɛ nikɔtɔma amɛ a hɛ mi, nɛ nɔ ko nyɛ we nɛ e le jamɛ a la a lami saminya kaa ja nimli 144,000 ɔ pɛ, ni nɛmɛ nɛ a he mɛ kɛ je zugba a nɔ ɔ. 4 Nimli nɛ ɔmɛ ji nihi nɛ a kɛ yihi ble we a he; ngɛ anɔkuale mi ɔ, a ji nyumuhi nɛ a li yo. Nimli nɛ ɔmɛ ji nihi nɛ a ya nɔ nɛ a ngɛ Jijɔ Bi ɔ se nyɛɛe kɛ yaa he fɛɛ he nɛ e yaa a nɛ. A he nimli nɛ ɔmɛ kɛ je adesahi a kpɛti kaa kekle yiblii kɛ ha Mawu kɛ Jijɔ Bi ɔ, 5 nɛ sisimi munyu ko ji a nya hyɛ; a ji nihi nɛ mu ko be a he. 6 Nɛ i na hiɔwe bɔfo kpa ko nɛ e ngɛ tee ngɛ hiɔwe kpɛti,* nɛ e hɛɛ neneene sane kpakpa a nɛ e maa jaje kɛ tsɔɔ ni nɛmɛ nɛ a ngɛ zugba a nɔ ɔ, je ma fɛɛ je ma kɛ wɛtso kɛ lilɛ* kɛ nihi. 7 E kɛ gbi nɛ nya wa ngɛ dee ke: “Nyɛɛ ye Mawu gbeye nɛ nyɛɛ wo e hɛ mi nyami, ejakaa ngmlɛfia nɛ e kɛ maa kojo ɔ su, lɔ ɔ he ɔ, nyɛ ja Nɔ nɛ e bɔ hiɔwe ɔ kɛ zugba a kɛ wo ɔ kɛ nyu hɛ ngmɛ ɔmɛ ɔ.” 8 Nɔ kpa, nɛ ji hiɔwe bɔfo enyɔne nyɛɛ e se, nɛ e ngɛ dee ke: “E nɔ si! Babilon Ngua a nɔ si, yo ɔ nɛ e ha nɛ je ma amɛ tsuo nu e we ajuama bɔmi* he akɔnɔ* wai ɔ!” 9 Hiɔwe bɔfo kpã ko, nɔ etɛne hu nyɛɛ a se, nɛ e kɛ gbi nɛ nya wa ngɛ dee ke: “Ke nɔ ko ja lohwe awi yelɔ ɔ kɛ e he amaga a nɛ e nine su e kadimi ɔ eko nɔ ngɛ e hɛ nya aloo e nine he ɔ, 10 jamɛ a nɔ ɔ hu maa nu Mawu mi mi fumi wai ɔ nɛ a futuu we mi nɛ a plɛ kɛ wo Mawu mi mi fumi kplu ɔ mi ɔ eko, nɛ a kɛ la kɛ sɔlfa ma pii lɛ ngɛ hiɔwe bɔfo klɔuklɔu ɔmɛ a hɛ mi, kɛ Jijɔ Bi ɔ hu hɛ mi. 11 Nɛ a piimi ɔ he la su ku ɔ teɔ kɛ yaa neneene kɛ neneene, nɛ nyɔnyɔɔnyɔ kɛ piapiaapia a, ni nɛmɛ nɛ a jaa lohwe awi yelɔ ɔ kɛ e he amaga a, kɛ nɔ fɛɛ nɔ nɛ a kɛ e biɛ ɔ kadi lɛ ɔ jɔɔ we a he. 12 Hiɛ ɔ ji he nɛ e biɔ nɛ ni klɔuklɔu ɔmɛ, ni nɛmɛ nɛ a yeɔ Mawu kita amɛ a nɔ nɛ a pɛtɛ Yesu hemi kɛ yemi ɔ he wawɛɛ ɔ nɛ́ a fĩ si ngɛ ɔ nɛ.” 13 Nɛ i nu gbi ko kɛ je hiɔwe ke: “Ngmaa: Gbogboe ɔmɛ nɛ a gbo ngɛ Nyɔmtsɛ ɔ mi kɛ je be nɛ ɔ mi kɛ yaa a ngɛ bua jɔmi. Ee, mumi ɔ ke, ha nɛ a jɔɔ a he kɛ je a dengme gbomi ɔmɛ a he, ejakaa níhi nɛ a pee ɔ nyɛɛɔ a se.” 14 Lɔ ɔ se ɔ, i na, nɛ hyɛ! bɔku futaa ko, nɛ nɔ ko nɛ e ngɛ kaa nɔmlɔ bi hii si ngɛ bɔku ɔ nɔ, nɛ sika tsu jlasi fĩ e yi, nɛ e hɛɛ ní kpami ha nɛ nya ba ngɛ e dɛ mi. 15 Hiɔwe bɔfo kpã je kpo kɛ je sɔlemi we ɔ, nɛ e kɛ gbi nɛ nya wa ngɛ nɔ nɛ e hii si ngɛ bɔku ɔ nɔ ɔ dee ke: “Hiaa o ní kpami ha a nɛ o kpa ní, ejakaa zugba a nɔ ní nɛ a ma kpa a fu saminya.” 16 Nɛ nɔ nɛ e hii si ngɛ bɔku ɔ nɔ ɔ hia e ní kpami ha a kɛ wo zugba a he, nɛ e kpa zugba a nɔ ní. 17 Nɛ hiɔwe bɔfo kpã ko hu pa je kpo kɛ je sɔlemi we ɔ nɛ ngɛ hiɔwe ɔ, nɛ lɛ hu e hɛɛ ní kpami ha ko nɛ nya ba. 18 Nɛ hiɔwe bɔfo kpã ko hu pa je kpo kɛ je afɔle sami la tɛ ɔ mi, nɛ e ngɛ he wami ngɛ la a nɔ. Nɛ e kɛ gbi nɛ nya wa tsɛ nɔ nɛ e hɛɛ ní kpami ha nɛ nya ba a, nɛ e de lɛ ke: “Hiaa o ní kpami ha nɛ nya ba a nɛ o bua zugba a nɔ wai yiblii sau ɔmɛ a nya, ejakaa a nɔ wai yiblii ɔmɛ fu.” 19 Hiɔwe bɔfo ɔ hia e ní kpami ha a kɛ wo zugba he, nɛ e bua zugba nɔ wai yiblii ɔ nya, nɛ e sake mɛ ngɔ pue Mawu mi mi fumi wai ngami nɔ́ ngua a mi. 20 A naa wai ngami nɔ́ ɔ nɔ ngɛ ma ngua a se, nɛ muɔ je wai ngami nɔ́ ɔ mi kɛ kuɔ kɛ ya su hiɔwe maa pee okpɔngɔhi a nya mi dadehi a he, nɛ e mi kami ya su stadio 1,600.*\n^ Aloo “kɔɔhiɔ mi.”\n^ Hela, porneiʹa. Hyɛ Munyu Komɛ A Sisi Tsɔɔmi.\n^ Aloo “mi mi fumi.”\n^ Maa pee kilomita 296 (si tomi 184). Stadio kake peeɔ mita 185 (nanewɛɛ 606.95).\nKpo Jemi 14


‘Imi Ji Blɔ ɔ, Anɔkuale ɔ, Kɛ Wami ɔ’ (Yohane 14) | Yesu Si Himi Ngɛ Zugba a Nɔ\nYESU YAA DLA HE KO NGƆ TO E KASELI ƆMƐ\nYESU WO E SE NYƐƐLI ƆMƐ SI KAA E MA HA MƐ YEMI KƐ BUALƆ\nTSƐ Ɔ KLE PE YESU\nBenɛ Yesu kɛ e bɔfo ɔmɛ a ye Hetsɔmi ɔ ta a, a hi hiɔwe tsu ɔ mi bɔɔ. Yesu kɛ e bɔfo ɔmɛ sɛɛ ní, nɛ e wo mɛ he wami ke: “Nyɛ ko ye nyɛ tsui. Nyɛɛ lɛɛ nyɛ he Mawu nyɛɛ ye; nɛ imi hu nyɛ he mi nyɛɛ ye.”—Yohane 13:36; 14:1.\nYesu tsɔɔ e bɔfo ɔmɛ nɔ́ he je nɛ e sɛ nɛ a ye gbeye kaa e maa je a he ɔ. E de mɛ ke: ‘Sihi hehi babauu ngɛ Tsaatsɛ we ɔ. Ke i ya nɛ i ya dla he ko kɛ to nyɛ se ɔ, ma kpale kɛ ba, nɛ ma ba ngɔ nyɛ kɛ ya hi imi nitsɛ ye ngɔ, konɛ he nɛ i ngɛ ɔ, nyɛ hu nyɛɛ hi lejɛ ɔ. Nyɛ le he nɛ i yaa, nɛ blɔ ɔ hu nyɛ le.’ Toma bi lɛ ke: “Nyɔmtsɛ, he nɛ o yaa a po wa li, nɛ kɛ wa maa pee kɛ le blɔ ɔ nɛ a kɛ yaa lejɛ ɔ kɛɛ?”—Yohane 14:2-5.\nYesu de lɛ ke: “Imi ji blɔ ɔ, kɛ anɔkuale ɔ, kɛ wami ɔ.” Loko nɔ ko ma nyɛ maa ya hiɔwe nɛ e ya hi Tsaatsɛ we ɔ mi ɔ, ja e kplɛɛ Yesu nɔ, nɛ e kplɛɛ níhi nɛ Yesu tsɔɔ ɔ nɔ, nɛ e kase lɛ. Yesu de ke: “Nɔ ko nɔ ko yɛ Tsɛ ɔ ngɔ kaa ja e gu ye nɔ.”—Yohane 14:6.\nJamɛ a be ɔ mi ɔ, Filipo ngɛ Yesu tue bue saminya. Lɔ ɔ he ɔ, e bi Yesu ke: “Nyɔmtsɛ, tsɔɔ wɔ Tsɛ ɔ, kɛkɛ nɔ́ ko be wɔ hiae hu.” Eko ɔ, Filipo suɔ nɛ e maa na Mawu kaa bɔ nɛ Yesaya, Eliya, kɛ Mose na Mawu ngɛ nina mi ɔ. Se nɔ́ ko ngɛ bɔfo ɔmɛ a kasa nya nɛ pã nina nɛ a ngɛ hlae ɔ. Enɛ ɔ he ɔ, Yesu de ke: “Filipo, be babauu nɛ i kɛ nyɛ hi si nɛ ɔ, kɛ pee kɛɛ nɛ o li mi ɔ? Nɔ tsuaa nɔ nɛ na mi ɔ, e na Tsɛ ɔ.” Bɔ nɛ Tsɛ ɔ ngɛ ɔ, jã pɛpɛɛpɛ nɛ Yesu hu ngɛ. Enɛ ɔ he ɔ, ke nɔ ko kɛ Yesu hi si, nɛ e na bɔ nɛ e peeɔ e ní ha a, e ngɛ kaa nɔ́ nɛ e na Tsɛ ɔ. Atsinyɛ jemi ko be he kaa Tsɛ ɔ nɔ kuɔ pe Bi ɔ, ejakaa Yesu nitsɛ de ke: “Munyuhi nɛ i kɛ nyɛ tu ɔ, pi imi nitsɛ ye yi mi nɛ i to kɛ de.” (Yohane 14:8-10) Bɔfo ɔmɛ na kaa níhi nɛ Yesu ngɛ tsɔɔe ɔ tsuo je e Tsɛ ɔ ngɔ.\nBɔfo ɔmɛ na ní nguanguahi nɛ Yesu pee ɔ. A na hu kaa e kɛ kã fiɛɛ sane kpakpa a nɛ kɔɔ Mawu Matsɛ Yemi ɔ he ɔ. Enɛ ɔ he ɔ, e de mɛ ke: “I ngɛ nyɛ dee anɔkuale mi ke, nɔ tsuaa nɔ nɛ heɔ mi yeɔ ɔ, níhi nɛ i tsuɔ kɛ toɔ okadi ɔ, lɛ hu e ma tsu. Ee, e maa pee níhi nɛ pe enɛ ɔmɛ tete po, ejakaa i je kɛ yaa Tsaatsɛ ngɔ.” (Yohane 14:12) Yesu de we ke a maa pee nyakpɛ ní nguanguahi pe nɔ́ nɛ e pee ɔ. Nɔ́ nɛ e ngɛ tsɔɔe ji kaa a kɛ be babauu maa fiɛɛ pe lɛ, nɛ a maa fiɛɛ kɛ ya tsitsaa, nɛ nihi babauu maa nu sɛ gbi ɔ.\nJemi nɛ Yesu maa je ɔ tsɔɔ we kaa e maa ngmɛɛ a he kɛ fɔ si, ejakaa e wo mɛ si ke: “Nɔ́ tsuaa nɔ́ nɛ nyɛ ma kpa he pɛɛ ngɛ ye biɛ mi ɔ, ma pee.” E de hu ke: ‘Ma kpa Tsɛ ɔ pɛɛ, nɛ e ma ha nyɛ yemi kɛ bualɔ nɛ kɛ nyɛ maa hi si daa. Lɛ ji anɔkuale mumi nɛ tsɔɔ nihi bɔ nɛ Mawu ngɛ ha tutuutu ɔ.’ (Yohane 14:14, 16, 17) E wo mɛ si kaa e ma ha mɛ mumi klɔuklɔu ɔ konɛ e ye bua mɛ. Nɔ́ nɛ e de ɔ ba mi ngɛ Pentekoste ligbi ɔ nɔ.\nYesu de mɛ hu ke: “E piɛ bɔɔ pɛ nɛ je ɔ be mi nae hu; se nyɛɛ lɛɛ nyɛ maa na mi. Nɛ akɛnɛ i ngɛ wami mi ɔ, nyɛ hu nyɛ maa hi wami mi.” (Yohane 14:19) Ke Yesu gbo nɛ a tle lɛ si ɔ, e kaseli ɔmɛ maa na lɛ, nɛ pee se ke e tle kaseli ɔmɛ hu si kɛ ya hiɔwe kaa mumi mi bɔ níhi ɔ, a maa na lɛ ekohu.\nEnɛ ɔ se ɔ, Yesu tu mɛ anɔkuale munyu ko. E de mɛ ke: “Nɔ tsuaa nɔ nɛ ngɔɔ ye mlaa amɛ nɛ e yeɔ a nɔ ɔ, e suɔ mi; nɛ nɔ tsuaa nɔ nɛ suɔ mi ɔ, Tsaatsɛ maa suɔ lɛ. Jehanɛ imi hu ma suɔ lɛ, nɛ ma ha nɛ e le mi saminya.” Benɛ e de jã a, Yuda, nɛ a tsɛɛ lɛ hu ke Tadeo ɔ bi lɛ ke: “Nyɔmtsɛ, kɛ pee kɛɛ nɛ wɔ pɛ nɛ o ma ha nɛ waa le mo, se pi je ɔ tsuo ɔ?” Yesu he nɔ ke: ‘Ke nɔ ko suɔ mi ɔ, e maa ye ye munyu ɔmɛ a nɔ. Kɛkɛ ɔ, Tsaatsɛ maa suɔ lɛ. Nɔ nɛ sume mi ɔ, e yi ye munyu ɔmɛ a nɔ.’ (Yohane 14:21-24) Kaseli ɔmɛ le kaa Yesu ji blɔ ɔ, kɛ anɔkuale ɔ, kɛ wami ɔ, se je ɔ li lɛ jã.\nKe Yesu je kɛ ho hiɔwe ya a, kɛ kaseli ɔmɛ maa pee kɛ kai níhi tsuo nɛ e tsɔɔ mɛ ɔ kɛɛ? Yesu de mɛ ke: ‘Yemi kɛ bualɔ ɔ maa ba ngɛ ye biɛ mi, nɛ nɔ́ tsuaa nɔ́ nɛ hia kaa nyɛɛ le ɔ, e maa tsɔɔ nyɛ; nɛ níhi tsuo nɛ i de nyɛ ɔ, e ma kai nyɛ.’ Kaseli ɔmɛ na bɔ nɛ mumi klɔuklɔu ɔ tsuɔ ní ha. Enɛ ɔ he ɔ, nɔ́ nɛ Yesu de nɛ ɔ maa wo a bua saminya. Yesu tsa nɔ ke: ‘I ngɛ nyɛ sie kɛ he jɔmi. Imi nitsɛ ye he jɔmi i ngɛ sie ha nyɛ. Nyɛ ko ye tsui; nɛ nyɛ ko je fɔ̃ hulɔ.’ (Yohane 14:26, 27) E sɛ nɛ kaseli ɔmɛ nɛ a ye tsui, ejakaa Yesu Tsɛ ɔ maa tsɔɔ mɛ blɔ, nɛ e maa po a he piɛ.\nE be kɛe nɛ a maa na kaa Mawu ngɛ a he piɛ poe. Yesu de ke: “Nɔ nɛ yeɔ je nɛ ɔ nɔ matsɛ ɔ ma. E be he wami ko ngɛ imi ye nɔ.” (Yohane 14:30) Abosiami nyɛ nɛ e ná Yuda Iskariot nɔ he wami nɛ e kɛ lɛ tsu ní. Yesu be gbɔjɔmi ko nɛ Abosiami ma nyɛ maa da nɔ kɛ ka lɛ nɛ e gbo Mawu nɔ tue. Jehanɛ hu ɔ, ke Yesu gbo ɔ, Abosiami be nyɛe ma ha nɛ e tlɔ gbeje. Mɛni he je nɛ e be nyɛe ɔ? Yesu de ke: ‘Nɔ́ tsuaa nɔ́ nɛ Tsɛ ɔ fa a, i peeɔ.’ Enɛ ɔ he ɔ, e ngɛ nɔ mi mami kaa e Tsɛ ɔ ma tle lɛ si.—Yohane 14:31.\nJije Yesu yaa, nɛ kɛ Yesu wo Toma bua kɛɛ?\nMɛni nɛ Filipo ngɛ hlae nɛ Yesu nɛ pee ha mɛ?\nMɛni blɔ nɔ nɛ Yesu se nyɛɛli ɔmɛ ma tsu níhi nɛ kle pe nɔ́ nɛ Yesu tsu ɔ?\nMɛni he je nɛ e ji bua womi kaa Tsɛ ɔ nɔ kuɔ pe Yesu ɔ?


Wɔhiɛ Sɔɔ Nyɔŋmɔ Duromɔ Lɛ | Nikasemɔ\nBuu-Mɔɔ—Nikasemɔ Nɔ | July 2016\nKANEMƆ YƐ Acholi Afrikaans Albania Amerika Mumuii Awiemɔ Amharic Angola Mumuii Awiemɔ Arabic Argentina Mumuii Awiemɔ Armenia Armenia (West) Australia Mumuii Awiemɔ Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Blɔfo Boulou Brazil Mumuii Awiemɔ Britian Mumuii Awiemɔ Bulgaria Catalan Cebuano Chichewa Chile Mumuii Awiemɔ China Mumuii Awiemɔ Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chuvash Cibemba Cinyanja Colombia Mumuii Awiemɔ Croatia Czech Dangme Denmark Dutch Ecuador Mumuii Awiemɔ Efik Estonia Ewe Fiji Finland Finland Mumuii Awiemɔ Fon French Ga Georgia Germany Germany Mumuii Awiemɔ Guarani Gujarat Gun Hausa Hebri Hela Hiligaynon Hindi Hiri Motu Hungary Iceland Igbo Iloko Indonesia Isoko Italia Italia Mumuii Awiemɔ Japan Japan Mumuii Awiemɔ Kabiye Kannada Kikamba Kikaonde Kikuyu Kinyarwanda Kirghiz Kiribati Kirundi Korea Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Latvia Lhukonzo Lithuania Luganda Lunda Luo Luvale Macedonia Malagasy Malay Malayalam Mambwe-Lungu Marathi Maya Mbunda Mexico Mumuii Awiemɔ Mixe (North Central) Mongolia Moore Myanmar Ndebele Ndebele (Zimbabwe) Ndonga Nepali Nigerian Pidgin Norway Nzema Okpe Oromo Ossetia Otetela Pangasinan Papiamento (Curaçao) Paraguay Mumuii Awiemɔ Persia Peru Mumuii Awiemɔ Poland Poland Mumuii Awiemɔ Portuguese (Brazil) Punjabi Quechua (Bolivia) Romania Runyankore Russia Russia Mumuii Awiemɔ Samoa Sango Sepedi Serbia (Roma) Serbian (Cyrillic) Sesotho (Lesotho) Setswana Shona Sidama Silozi Sinhala Slovak Slovenia Solomon Islands Pidgin South Africa Mumuii Awiemɔ Spania Spania Mumuii Awiemɔ Sranantongo Swahili Swati Sweden Tagalog Taiwan Mumuii Awiemɔ Tajiki Tamil Tatar Telugu Tetun Dili Thailand Tigrinya Tiv Tok Pisin Tshwa Turkey Turkmen Tuvalu Twi Tzotzil Ukrain Urdu Urhobo Uzbek Venda Venezuela Mumuii Awiemɔ Vietnam Waray-Waray Welsh Wolaita Xhosa Yoruba Zande Zapotec (Isthmus) Zimbabwe Mumuii Awiemɔ Zulu\nWɔhiɛ Sɔɔ Nyɔŋmɔ Duromɔ Lɛ\n“Wɔ fɛɛ wɔná duromɔ po wɔshi duromɔ nɔ.”—YOH. 1:16.\nLALAI: 95, 13\nMɛni ji nibii ni Yehowa eduro adesai lɛ ateŋ nɔ ni fe fɛɛ?\nMɛni wɔbaanyɛ wɔfee kɛtsɔɔ akɛ wɔbɛ esha shishi dɔŋŋ, shi moŋ wɔyɛ Yehowa duromɔ lɛ shishi?\nMɛɛ gbɛi anɔ wɔnáa Yehowa duromɔ lɛ he sɛɛ?\n1, 2. (a) Gbaa Yesu abɛbua ni kɔɔ wain ŋmɔtsɛ lɛ he lɛ. (b) Mɛni abɛbua nɛɛ tsɔɔ wɔ yɛ ejurɔfeemɔ kɛ mlihilɛ he?\nWAIN ŋmɔtsɛ ko tee jara ko nɔ leebi maŋkpa koni eyabɔ nitsulɔi apaa kɛya ewain ŋmɔ lɛ mli. Ekɛ mɛi ni ená lɛ ye naa, ni amɛkpɛlɛ nɔ akɛ amɛbaatsu nii lɛ amɛhã lɛ. Shi akɛni amɛyi faaa hewɔ lɛ, eku esɛɛ etee jara lɛ nɔ shii abɔ eyabɔ nitsulɔi krokomɛi apaa efata amɛhe. Naagbee kwraa lɛ, be ni eshwɛ ŋmɛlɛtswaa kome pɛ ni abaagbe nitsumɔ lɛ fɛɛ naa lɛ, esaa etee jara lɛ nɔ eyatao mɛi ebafata nitsulɔi lɛ ahe. Ehã nitsulɔi lɛ fɛɛ le akɛ, ebaawo amɛ nyɔmɔ bɔ ni sa. Be ni shɛ gbɛkɛ lɛ, ebua nitsulɔi lɛ fɛɛ anaa koni ewo amɛ nyɔmɔ, ni ehã amɛ fɛɛ nyɔmɔwoo kome, ekɔɔɔ he eko ŋmɛlɛtswai abɔ ni amɛkɛtsu nii. Be ni mɛi ni ba leebi maŋkpa lɛ yɔse enɛ lɛ, amɛbɔi tɔkemɔ kɛ ŋmɔtsɛ lɛ woo. Shi ŋmɔtsɛ lɛ here nɔ akɛ: ‘Ani mikɛ nyɛ yeee naa dani mibɔ nyɛ apaa lɛ? Ani mibɛ hegbɛ ni mihãa minitsulɔi lɛ fɛɛ nɔ ni misumɔɔ? Ani nyɛhiŋmɛi miiklɔ amɛ nɔ yɛ ejurɔ ni mifee amɛ lɛ hewɔ?’—Mat. 20:1-15, sh. niŋ.\n2 Afɔɔ Yehowa “duromɔ” lɛ he wiemɔ yɛ Biblia lɛ mli, ni abɛbua nɛɛ ni Yesu gba lɛ hãa wɔleɔ nɔ ko ni he hiaa waa yɛ su nɛɛ he.  (Kanemɔ 2 Korintobii 6:1.) Ekolɛ mɛi komɛi baasusu akɛ, kulɛ, esaaa akɛ nitsulɔi ni ba sɛɛkpee lɛ kɛ mɛi ni ba klɛŋklɛŋ lɛ fɛɛ náa nyɔmɔwoo kome. Shi ŋmɔtsɛ lɛ jie mlihilɛ kpo etsɔɔ sɛɛkpeebii lɛ, ni enɛ bafee duromɔ kɛhã amɛ. Biblia mli nilelɔ ko wie akɛ, wiemɔ ni atsɔɔ shishi akɛ “duromɔ” lɛ kɔɔ “nɔ ko ni akɛke mɔ ko loo akɛhã lɛ yakatswaa, nɔ ko ni egboko he deŋme, nɔ ko ni esaaa lɛ.”\nYEHOWA DUROMƆ LƐ\n3, 4. Mɛni ji nibii ni Yehowa eduro wɔ lɛ ateŋ nɔ ni fe fɛɛ? Ni mɛni hewɔ ekɛduro wɔ?\n3 Ŋmalɛi lɛ hãa wɔleɔ akɛ, Nyɔŋmɔ duromɔ lɛ ji nikeenii. (Efe. 3:7) Mɛni hewɔ wɔbaanyɛ wɔkɛɛ eji nikeenii lɛ? Wɔ fɛɛ wɔyeee emuu, no hewɔ lɛ, jeee be fɛɛ be wɔnyɛɔ wɔfeɔ nɔ ni Yehowa sumɔɔ. Eji wɔnyɛɔ wɔboɔ Yehowa toi be fɛɛ be kulɛ, awieŋ akɛ eduromɔ lɛ ji nikeenii. Shi taakɛ wɔle lɛ, wɔnyɛɛɛ wɔfee nakai. Maŋtsɛ Solomon ŋma akɛ: “Gbɔmɔ ko bɛ shikpɔŋ lɛ nɔ, ní ji jalɔ, ní feɔ ekpakpa ni efeee esha.” (Jaj. 7:20) Bɔfo Paulo hu wie akɛ: “Mɛi fɛɛ efee esha ni amɛnyɛɛɛ amɛjie Nyɔŋmɔ anunyam lɛ kpo.” Esaa ewie akɛ: “Esha dɛŋ nyɔmɔwoo ji gbele.” (Rom. 3:23; 6:23a) No hewɔ lɛ, kulɛ nɔ pɛ ni sa wɔ ji, gbele.\n4 Shi akɛni Yehowa sumɔɔ adesai waa hewɔ lɛ, ehã “e-Bi koome lɛ” kɛ ewala bashã afɔle ehã wɔ. Enɛ ji nibii ni Yehowa ejɛ emlihilɛ kpele lɛ mli eduro wɔ lɛ ateŋ nɔ ni fe fɛɛ. (Yoh. 3:16) Paulo wie yɛ Yesu he akɛ, ‘akɛ anunyam kɛ woo efi lɛ akekere, ejaakɛ ena amanehulu kɛtee gbele mli koni yɛ Nyɔŋmɔ duromɔ naa lɛ esa enaa gbele ehã mɔ fɛɛ mɔ.’ (Heb. 2:9) No hewɔ lɛ, “nɔkeenɔ ni Nyɔŋmɔ kɛhãa ji naanɔ wala kɛtsɔ Kristo Yesu, wɔ-Nuŋtsɔ lɛ nɔ.”—Rom. 6:23b.\n5, 6. (a) Kɛ́ wɔhã esha ye wɔnɔ lɛ, mɛni jɛɔ mli kɛbaa? (b) Kɛ́ wɔba duromɔ lɛ shishi lɛ, mɛɛ gbɛ nɔ wɔnáa he sɛɛ?\n5 Mɛni hewɔ wɔfeɔ esha ni wɔgboiɔ lɛ? Biblia lɛ kɛɔ akɛ: “Mɔ kome tɔmɔ lɛ hewɔ jɛ ni gbele tsɔ nakai mɔ kome lɛ nɔ ye maŋtsɛ.” (Rom. 5:12, 14, 17) Ni tsɔɔ akɛ, Adam shwiei ni wɔji lɛ hewɔ wɔfeɔ esha ni wɔgboiɔ lɛ. Miishɛɛ sane ji akɛ, wɔbaanyɛ wɔkpɛ wɔyiŋ akɛ, wɔhaŋ esha aye wɔnɔ dɔŋŋ. Kɛ́ wɔná hemɔkɛyeli yɛ Kristo kpɔmɔ afɔle lɛ mli lɛ, wɔbaaná Yehowa duromɔ lɛ he sɛɛ. Yɛ mɛɛ gbɛ nɔ? Biblia lɛ kɛɔ akɛ: “He ni esha fa yɛ lɛ, duromɔ fa kɛteke nɔ babaoo yɛ jɛmɛ. Mɛɛ yiŋtoo hewɔ? Koni bɔ nɔŋŋ ni esha kɛ gbele ye maŋtsɛ lɛ, nakai nɔŋŋ duromɔ hu atsɔ jalɛ nɔ aye maŋtsɛ kɛya naanɔ wala mli kɛtsɔ wɔ-Nuŋtsɔ Yesu Kristo nɔ.”—Rom. 5:20, 21.\n6 Eyɛ mli akɛ eshafeelɔi ji wɔ moŋ, shi esaaa ni wɔŋmɛɔ wɔhe wɔhãa esha. No hewɔ lɛ, kɛ́ wɔfee esha lɛ, esa akɛ wɔbi Yehowa dɛŋ eshaifaa. Paulo bɔ Kristofoi kɔkɔ akɛ: “Esaaa akɛ esha yeɔ nyɛnɔ nuŋtsɔ, ejaakɛ nyɛbɛ mla shishi, shi moŋ duromɔ shishi nyɛyɔɔ.” (Rom. 6:14) Kɛ́ wɔba Yehowa duromɔ lɛ shishi, loo wɔna gbɛi srɔtoi ni etsɔ nɔ ejie mlihilɛ kpele kpo etsɔɔ wɔ lɛ, mɛɛ gbɛ nɔ wɔnáa he sɛɛ? Paulo wie akɛ: “Nyɔŋmɔ duromɔ lɛ . . . tsɔseɔ wɔ koni wɔkwa bu ni abuuu Nyɔŋmɔ kɛ je lɛŋ akɔnɔi, ní wɔkɛ jwɛŋmɔ ni sa kɛ jalɛ kɛ Nyɔŋmɔjamɔ su ahi shi yɛ shihilɛ gbɛjianɔtoo ni yɔɔ amrɔ nɛɛ mli.”—Tito 2:11, 12.\nNYƆŊMƆ DUROMƆ LƐ “JEƆ KPO YƐ GBƐI SRƆTOI ANƆ”\n7, 8. Kɛ́ akɛɛ Yehowa duromɔ lɛ “jeɔ kpo yɛ gbɛi srɔtoi anɔ” lɛ, te atsɔɔ tɛŋŋ? (Kwɛmɔ mfonirii ni yɔɔ nikasemɔ lɛ shishijee lɛ.)\n7 Bɔfo Petro ŋma akɛ: “Bɔ ni mɔ fɛɛ mɔ ená nikeenii ko lɛ, nyɛkɛsɔmɔsɔmɔa nyɛhe akɛ Nyɔŋmɔ duromɔ lɛ ni jeɔ kpo yɛ gbɛi srɔtoi anɔ lɛ anɔkwɛlɔi kpakpai.” (1 Pet. 4:10) Mɛni enɛ tsɔɔ? Etsɔɔ akɛ, Yehowa baaye abua wɔ ni wɔnyɛ wɔdamɔ naagbai fɛɛ ni wɔkɛbaakpe yɛ shihilɛ mli lɛ anaa. (1 Pet. 1:6) No hewɔ lɛ, ekɔɔɔ he eko naagba ni wɔkɛbaakpe lɛ, Yehowa baaduro wɔ nibii ni baaye abua wɔ ni wɔnyɛ wɔdamɔ naa.\n8 Bɔfo Yohane ŋma akɛ: “Wɔ fɛɛ wɔná duromɔ po wɔshi duromɔ nɔ kɛjɛ ebɔyimɔ lɛ mli.” (Yoh. 1:16) Akɛni Yehowa duromɔ lɛ jeɔ kpo yɛ gbɛi srɔtoi anɔ hewɔ lɛ, wɔnáa jɔɔmɔi babaoo. Mɛni ji jɔɔmɔi nɛɛ ekomɛi?\n9. Mɛɛ gbɛ nɔ wɔnáa kpɔmɔnɔ lɛ ni Yehowa kɛduro wɔ lɛ he sɛɛ? Ni mɛni wɔbaanyɛ wɔfee kɛtsɔɔ akɛ wɔhiɛ sɔɔ duromɔ nɛɛ?\n9 Eshaifaa. Yɛ kpɔmɔ afɔleshãa lɛ hewɔ lɛ, Yehowa kɛ wɔhe eshai keɔ wɔ kɛji wɔtɔ̃ enɔ. Shi dani ekɛbaake wɔ lɛ, esa akɛ wɔshwa wɔhe, wɔkwa gbɛ fɔŋ ni wɔkɔ lɛ, ni wɔmia wɔhiɛ wɔwu wɔshi akɔnɔi fɔji. (Kanemɔ 1 Yohane 1:8, 9.) Esa akɛ wɔhiɛ asɔ Yehowa mɔbɔnalɛ lɛ, ni enɛ atsirɛ wɔ ni wɔjie eyi. Bɔfo Paulo kɛɛ Kristofoi ni hi shi yɛ ebeiaŋ lɛ akɛ: “[Yehowa] ejie wɔ kɛjɛ duŋ hewalɛ lɛ mli kɛtee e-Bi ni esumɔɔ lɛ lɛ maŋtsɛyeli lɛ mli, mɔ nɔ ní atsɔ akɛ kpɔmɔnɔ lɛ jie wɔ, no ji akɛ, akɛ wɔhe eshai fa wɔ lɛ.” (Kol. 1:13, 14) Akɛni Yehowa kɛ wɔhe eshai keɔ wɔ hewɔ lɛ, wɔnáa nibii kpakpai krokomɛi ni eto he gbɛjianɔ lɛ ahe sɛɛ.\n10. Mɛɛ nɔ kpakpa kroko Yehowa eduro wɔ kɛtsɔ Yesu Kristo nɔ?\n10 Wekukpaa kpakpa ni yɔɔ wɔ kɛ Nyɔŋmɔ teŋ. Akɛni wɔyeee emuu hewɔ lɛ, be ni abaafɔ wɔ beebe lɛ, Nyɔŋmɔ henyɛlɔi ji wɔ. Paulo wie akɛ: “Be ni wɔji henyɛlɔi lɛ, atsɔ e-Bi lɛ gbele lɛ nɔ akpãtã wɔ kɛ Nyɔŋmɔ teŋ.” (Rom. 5:10) Kpɔmɔnɔ lɛ hewɔ lɛ, amrɔ nɛɛ wɔbatsɔmɔ Nyɔŋmɔ nanemɛi. Paulo tsɔɔ tsakpaa ni yɔɔ enɛ kɛ Yehowa duromɔ lɛ teŋ. Ekɛɛ enyɛmimɛi Kristofoi ni afɔ amɛ mu lɛ akɛ: “Amrɔ nɛɛ ni atsɔ hemɔkɛyeli nɔ abu wɔ jalɔi lɛ, nyɛhãa wɔhãa toiŋjɔlɛ akãa he ahia wɔ kɛ Nyɔŋmɔ teŋ kɛtsɔ wɔ-Nuŋtsɔ Yesu Kristo nɔ, mɔ nɔ ni wɔtsɔ hemɔkɛyeli nɔ wɔná gbɛ hu kɛba duromɔ ni wɔdamɔ mli amrɔ nɛɛ mli lɛ.” (Rom. 5:1, 2) Mɛɛ jɔɔmɔ po nɛ!\nEhã wɔ hegbɛ ni wɔnu sane kpakpa lɛ (Kwɛmɔ kuku 11)\n11. Mɛɛ gbɛ nɔ mɛi ni afɔ amɛ mu lɛ tsɔɔ “gwantɛŋi krokomɛi” lɛ gbɛ kɛyaa jalɛ mli?\n11 Nyɔŋmɔ buɔ wɔ jalɔi. Gbalɔ Daniel wie akɛ, yɛ naagbee bei nɛɛ amli lɛ, “mɛi ni le nii” lɛ ‘baatsɔɔ mɛi pii gbɛ kɛaatee jalɛ mli.’ (Kanemɔ Daniel 12:3.) “Mɛi ni le nii” lɛ ji mɛi ni afɔ amɛ mu lɛ, ni kɛtsɔ shiɛmɔ nitsumɔ lɛ nɔ lɛ, amɛtsɔɔ “gwantɛŋi krokomɛi” akpekpei abɔ Yehowa he nii. (Yoh. 10:16) Enɛ hewɔ lɛ, Yehowa duromɔ naa lɛ, abuɔ gwantɛŋi krokomɛi nɛɛ jalɔi. Paulo wie akɛ: “Eji duromɔ keenɔ akɛ abuɔ amɛ jalɔi yɛ eduromɔ lɛ naa, kɛtsɔ kpɔ̃ ni atsɔ kpɔmɔnɔ ni Kristo Yesu wo lɛ nɔ akpɔ̃ amɛ lɛ nɔ.”—Rom. 3:23, 24.\nEhã wɔ hegbɛ ni wɔsɔle (Kwɛmɔ kuku 12)\n12. Yehowa duromɔ naa lɛ, mɛɛ hegbɛ wɔyɔɔ? Tsɔɔmɔ mli.\n12 Wɔnyɛɔ wɔyaa Nyɔŋmɔ hiɛ yɛ sɔlemɔ mli. Yehowa duromɔ naa lɛ, wɔyɛ hegbɛ akɛ wɔsɔleɔ wɔhãa lɛ. Paulo kɛɛ Yehowa sɛi lɛ ji “duromɔ sɛi,” ni ewo wɔ fɛɛ hewalɛ ni wɔkɛ “wiemɔ ni awieɔ kɛ nɔmimaa” abɛŋkɛ sɛi nɛɛ, ni tsɔɔ akɛ, esaaa akɛ wɔshashaooo shi kwraa akɛ wɔbaasɔle. (Heb. 4:16a) Wɔbaanyɛ wɔsɔle wɔhã Yehowa kɛtsɔ Yesu nɔ be fɛɛ be, ni enɛ ji hegbɛ kpele diɛŋtsɛ! Paulo wie akɛ: “Hemɔkɛyeli ni wɔyɔɔ yɛ Kristo lɛ mli hewɔ lɛ, wɔwieɔ kɛ nɔmimaa, ni wɔnáa gbɛ hu kɛyaa Nyɔŋmɔ ŋɔɔ tswaa kɛ nɔmimaa.”—Efe. 3:12.\nEyeɔ ebuaa wɔ yɛ be ni sa mli (Kwɛmɔ kuku 13)\n13. Kɛ́ wɔhao loo wɔkɛ naagba ko kpe lɛ, mɛɛ gbɛ nɔ wɔbaanyɛ wɔtsɔ “wɔná duromɔ ni baaye abua wɔ yɛ be ni sa mli”?\n13 Wɔnáa yelikɛbuamɔ yɛ be ni sa mli. Paulo wo wɔ hewalɛ ni wɔbɛŋkɛ Yehowa daa yɛ sɔlemɔ mli, “koni wɔnine ashɛ mɔbɔnalɛ nɔ ni wɔná duromɔ ni baaye abua wɔ yɛ be ni sa mli.” (Heb. 4:16b) Be fɛɛ be ni wɔbaahao loo wɔkɛ naagba ko baakpe yɛ shihilɛ mli lɛ, wɔbaanyɛ wɔsɔle wɔkpa Yehowa fai ni ena wɔ mɔbɔ ni eye ebua wɔ. Ejeee Yehowa sɔ̃ akɛ ebo wɔsɔlemɔi lɛ atoi ni ehã wɔ hetoo. Shi akɛni eesumɔ ni “wɔná ekãa babaoo,” ni wɔnyɛ wɔkɛɛ akɛ: “Yehowa ji miyelikɛbualɔ; misheŋ gbeyei. Mɛni gbɔmɔ baanyɛ afee mi?” hewɔ lɛ, eboɔ wɔ toi ni eyeɔ ebuaa wɔ. Ni bei pii lɛ, efeɔ nakai kɛtsɔɔ wɔnyɛmimɛi Kristofoi lɛ anɔ.—Heb. 13:6.\n14. Kɛ́ wɔhao loo wɔtsui kumɔ lɛ, mɛni Yehowa feɔ ehãa wɔ?\n14 Nyɔŋmɔ shɛjeɔ wɔtsuii amii. Jɔɔmɔi ni nɔ bɛ ni Yehowa kɛduroɔ wɔ lɛ ateŋ ekome ji akɛ, eshɛjeɔ wɔmii kɛ́ wɔhao loo wɔtsui kumɔ. (Lala 51:19) Be ni awaa Kristofoi ni yɔɔ Tesalonika lɛ ayi lɛ, Paulo ŋma amɛ akɛ: “Wɔ-Nuŋtsɔ Yesu Kristo diɛŋtsɛ kɛ Nyɔŋmɔ ni ji wɔ-Tsɛ lɛ, mɔ ni sumɔ wɔ ni etsɔ duromɔ lɛ nɔ ehã wɔ naanɔ miishɛjemɔ kɛ hiɛnɔkamɔ kpakpa lɛ, ashɛje nyɛtsuii amii ni ewaje nyɛ.” (2 Tes. 2:16, 17, sh. niŋ.) Le ni wɔle akɛ Yehowa sumɔɔ wɔ ni esusuɔ wɔhe lɛ hãa wɔmii shɛɔ wɔhe waa!\n15. Yɛ Yehowa duromɔ lɛ naa lɛ, mɛɛ hiɛnɔkamɔ wɔyɔɔ?\n15 Naanɔ wala he hiɛnɔkamɔ lɛ. Eji jeee Yehowa kulɛ, wɔbɛ hiɛnɔkamɔ ko kwraa, ejaakɛ wɔji eshafeelɔi. (Kanemɔ Lala 49:8, 9.) Shi Yehowa ehã wɔ hiɛnɔkamɔ ko ni nɔ bɛ. Yesu wo esɛɛnyiɛlɔi lɛ shi akɛ: “Enɛ ji mi-Tsɛ suɔmɔnaa nii, akɛ mɔ fɛɛ mɔ ni yɔseɔ Bi lɛ, ni ejieɔ hemɔkɛyeli kpo yɛ emli lɛ aná naanɔ wala.” (Yoh. 6:40) Yehowa duromɔ lɛ pɛ naa wɔyɔɔ hiɛnɔkamɔ akɛ wɔbaanyɛ wɔhi shi kɛya naanɔ. Bɔfo Paulo wie akɛ: “Ajie Nyɔŋmɔ duromɔ lɛ kpo, ni no ehã aahere gbɔmɛi srɔtoi fɛɛ yiwala.”—Tito 2:11.\nOKƐ NYƆŊMƆ DUROMƆ LƐ AKAJIE ONAA KƐFEE EFƆŊ\n16. Mɛni Kristofoi komɛi ni hi shi yɛ blema lɛ fee kɛtsɔɔ akɛ amɛhiɛ esɔɔɔ Nyɔŋmɔ duromɔ lɛ?\n16 Wɔnáa Yehowa duromɔ lɛ he sɛɛ waa. Shi esaaa akɛ wɔkɛ eduromɔ lɛ jieɔ wɔnaa kɛfeɔ efɔŋ. Kristofoi ni hi shi yɛ blema lɛ ateŋ mɛi komɛi kɛ ‘Nyɔŋmɔ duromɔ lɛ jie amɛnaa kɛfee efɔŋ kɛ kuɛŋtimɔ.’ (Yuda 4) Eeenyɛ efee akɛ, Kristofoi gbohii nɛɛ yasusu akɛ akɛni Yehowa kɛ eshai keɔ hewɔ lɛ, amɛbaanyɛ amɛtɔ̃ enɔ be fɛɛ be ni amɛsumɔɔ. Nɔ ni ehiii fe fɛɛ lɛ, amɛbɔ mɔdɛŋ akɛ amɛbaagbala nyɛmimɛi krokomɛi amɛwo nifeemɔ gbonyo nɛɛ mli. Amɛkɛ “musubɔɔ wo duromɔ mumɔ lɛ mlifu,” ni nakai nɔŋŋ eji yɛ mɛi fɛɛ ni feɔ nakai ŋmɛnɛ lɛ agbɛfaŋ.—Heb. 10:29.\n17. Mɛɛ kɔkɔ ni yɔɔ hiɛdɔɔ Petro bɔ Kristofoi?\n17 Ŋmɛnɛ lɛ, Satan ehã Kristofoi komɛi ená jwɛŋmɔ lɛ akɛ, amɛbaanyɛ amɛŋmɛɛ amɛhe amɛhã esha, ejaakɛ Yehowa kɛ eshai keɔ. Shi ebɛ lɛ nakai. Eyɛ mli akɛ kɛ́ wɔfee esha ni wɔtsake wɔtsui lɛ, Yehowa kɛbaake wɔ moŋ, shi eekpa gbɛ akɛ wɔbaamia wɔhiɛ wɔwu wɔshi akɔnɔi gbohii, koni wɔkafee esha. Ekɛ emumɔ lɛ tsirɛ Petro ni eŋma akɛ: “Mɛi ni asumɔɔ, nyɛ lɛ, akɛni nyɛle enɛ momo hewɔ lɛ, nyɛkwɛa jogbaŋŋ koni mlatɔlɔi lɛ atɔmɔ lɛ akahã nyɛ kɛ amɛ fɛɛ du gbɛ ni nyɛjɛ nyɛ diɛŋtsɛ nyɛshifimɔ lɛ mli nyɛgbee shi. Dabida, moŋ lɛ, nyɛyaa nɔ nyɛdaraa yɛ wɔ-Nuŋtsɔ kɛ Yiwalaherelɔ Yesu Kristo duromɔ kɛ ehe nilee lɛ mli.”—2 Pet. 3:17, 18.\nNYƆŊMƆ DUROMƆ LƐ KƐ SƆ̃I NYIƐ\n18. Akɛni Yehowa eduro wɔ nibii pii hewɔ lɛ, mɛɛ sɔ̃i jwere wɔnɔ?\n18 Wɔhiɛ sɔɔ Yehowa duromɔ lɛ waa. No hewɔ lɛ, esa akɛ wɔkɛ hesai srɔtoi ni ekɛduro wɔ lɛ asɔmɔ lɛ ni wɔkɛye wɔbua mɛi krokomɛi. Mɛɛ gbɛi anɔ wɔbaanyɛ wɔtsɔ wɔfee nakai? Paulo wie akɛ: “Akɛni esoro wɔteŋ mɔ fɛɛ mɔ nikeenii yɛ duromɔ ni akɛduro wɔ lɛ naa hewɔ lɛ, . . . kɛ́ sɔɔmɔ ni lɛ, nyɛhãa wɔhiɛa sɔɔmɔ nɛɛ mli; aloo mɔ ni tsɔɔ nii lɛ, ehiɛ enitsɔɔmɔ lɛ mli; aloo mɔ ni woɔ mɛi hewalɛ lɛ, ehiɛ hewalɛ ní ewoɔ mɛi lɛ mli; . . . mɔ ni naa mɔbɔ lɛ, ekɛ miishɛɛ afee.” (Rom. 12:6-8) Nibii ni Yehowa kɛduro wɔ lɛ ahewɔ lɛ, eji wɔsɔ̃ akɛ wɔkɛ ekãa atsu shiɛmɔ nitsumɔ lɛ, wɔtsɔɔ mɛi krokomɛi Biblia lɛ, wɔwo wɔnyɛmimɛi Kristofoi lɛ hewalɛ, ni wɔkɛ mɛi ni tɔ̃ɔ wɔnɔ lɛ ahe ake amɛ.\n19. Mɛɛ sɔ̃ ni kã wɔnɔ he wɔbaasusu yɛ nikasemɔ ni nyiɛ sɛɛ lɛ mli?\n19 Nyɔŋmɔ ejɛ esuɔmɔ kpele lɛ mli eduro wɔ nibii pii. Esa akɛ enɛ atsirɛ wɔ ni wɔkɛ wɔnyɛmɔ fɛɛ aye “Nyɔŋmɔ duromɔ lɛ he sane kpakpa lɛ he odase fitsofitso.” (Bɔf. 20:24) Wɔbaasusu sɔ̃ ni kã wɔnɔ nɛɛ he jogbaŋŋ yɛ nikasemɔ ni nyiɛ sɛɛ lɛ mli.\n^  (kuku 2) Kwɛmɔ bɔ ni atsɔɔ wiemɔ ni ji “Duromɔ” lɛ mli ahã yɛ “Biblia mli Wiemɔi Titrii Amligbalamɔ” ni yɔɔ Kristofoi A-Hela Ŋmalɛi—Jeŋ Hee Shishitsɔɔmɔ lɛ sɛɛ lɛ.\nAmɛkɛ Amɛhe Hã Yɛ Amɛsuɔmɔ Naa—Yɛ Ghana\nKaatao Heloonaa Nibii, Taomɔ Maŋtsɛyeli Lɛ\nMɛni Hewɔ Esa akɛ ‘Wɔya nɔ Wɔbu’?\n“Kaashe Gbeyei! Maye Mabuao!”\nShiɛmɔ Nyɔŋmɔ Duromɔ lɛ He Sane Kpakpa Lɛ\nNiŋmaa Woji ni afee yɛ henɔi srɔtoi amli ni obaanyɛ oŋɔ eko BUU-MƆƆ—NIKASEMƆ NƆ July 2016\nTswaa Ni Obo Toi Nibii ni atswaa aboɔ toi ni obaanyɛ oŋɔ eko BUU-MƆƆ—NIKASEMƆ NƆ July 2016\nBUU-MƆƆ—NIKASEMƆ NƆ July 2016


1 Yohane 2 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nKANEMƆ YƐ Afrikaans Albania Albania Mumuii Awiemɔ Alur Amerika Mumuii Awiemɔ Amharic Arabic Argentina Mumuii Awiemɔ Armenia Armenia (West) Ashaninka Australia Mumuii Awiemɔ Austria Mumuii Awiemɔ Aymara Azerbaijani Azerbaijani (Cyrillic) Baoule Bassa (Cameroon) Batak (Karo) Batak (Toba) Belgium French Mumuii Awiemɔ Belize Kriol Bengali Bicol Bislama Blɔfo Bolivia Mumuii Awiemɔ Brazil Mumuii Awiemɔ Britian Mumuii Awiemɔ Bulgaria Cambodia Catalan Cebuano Changana (Mozambique) Chichewa Chile Mumuii Awiemɔ China Mumuii Awiemɔ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chol Cibemba Colombia Mumuii Awiemɔ Costa Rica Mumuii Awiemɔ Croatia Croatia Mumuii Awiemɔ Cuban Sign Language Cubeo Czech Czech Mumuii Awiemɔ Dangme Denmark Drehu Dutch Dutch Mumuii Awiemɔ Ecuador Mumuii Awiemɔ Efik Emberá (Northern) Estonia Ewe Fiji Filipi Mumuii Awiemɔ Finland Flemish Mumuii Awiemɔ French French Mumuii Awiemɔ Ga Galician Garifuna Georgia Germany Germany Mumuii Awiemɔ Ghana Mumuii Awiemɔ Greenland Guahibo Guambiano Guarani Guatemala Mumuii Awiemɔ Gujarat Gun Haitian Creole Hebri Hela Hela Mumuii Awiemɔ Hiligaynon Hindi Hindi (Roman) Hiri Motu Hondura Mumuii Awiemɔ Hungary Hungary Mumuii Awiemɔ Iceland Igbo Iloko India Mumuii Awiemɔ Indonesia Indonesia Mumuii Awiemɔ Inga Ireland Mumuii Awiemɔ Isoko Israel Mumuii Awiemɔ Italia Italia Mumuii Awiemɔ Jamaica Mumuii Awiemɔ Jamaican Creole Japan Japan Mumuii Awiemɔ Javanese Kabiye Kamba Kannada Karen (S'gaw) Kazakh Kenya Mumuii Awiemɔ Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kongo Korea Korea Mumuii Awiemɔ Kosrae Krio Kwangali Kwanyama Laos Latvia Lingala Lithuania Luganda Lunda Luo Luvale Macedonia Macua Macushi Madagascar Mumuii Awiemɔ Malagasy Malawi Mumuii Awiemɔ Malay Malayalam Malaysia Mumuii Awiemɔ Malta Mambwe-Lungu Mapudungun Marathi Marshallese Maya Mexico Mumuii Awiemɔ Mixtec (Guerrero) Moore Motu Mozambique Mumuii Awiemɔ Myanmar Myanmar Mumuii Awiemɔ Navajo Ndau Ndebele Ndebele (Zimbabwe) Nepali New Zealand Mumuii Awiemɔ Nhengatu Nias Nicaragua Mumuii Awiemɔ Nigeria Mumuii Awiemɔ Norway Nyaneka Nyungwe Nzema Oromo Ossetia Otetela Panaman Mumuii Awiemɔ Pangasinan Papiamento (Curaçao) Paraguay Mumuii Awiemɔ Pennsylvania German Persia Peru Mumuii Awiemɔ Pohnpei Poland Poland Mumuii Awiemɔ Portugal (Portugal) Portugal Mumuii Awiemɔ Portuguese (Brazil) Punjabi Punjabi (Roman) Páez Quebec Mumuii Awiemɔ Quechua (Ancash) Quechua (Ayacucho) Quechua (Bolivia) Quechua (Cuzco) Quechua (Huallaga Huánuco) Quechua (Huaylla Wanca) Rapa Nui Romania Romania Mumuii Aweimɔ Russia Russia Mumuii Awiemɔ Salvador Mumuii Awiemɔ Samoa Sango Sateré-Mawé Sena Sepedi Sepulana Serbia (Roma) Serbian (Cyrillic) Sesotho (Lesotho) Setswana Seychelles Creole Shona Silozi Singapore Mumuii Awiemɔ Sinhala Slovak Slovak Mumuii Awiemɔ Slovenia Slovenia Mumuii Awiemɔ Solomon Islands Pidgin South Africa Mumuii Awiemɔ Spania Spania Mumuii Awiemɔ Sranantongo Sunda Swahili Swahili (Congo) Swati Sweden Swedish Mumuii Awiemɔ Swiss German Mumuii Awiemɔ Tagalog Tahiti Taiwan Mumuii Awiemɔ Tajiki Tamil Tatar Telugu Tetun Dili Thailand Thailand Mumuii Awiemɔ Ticuna Tigrinya Tiv Tojolabal Tok Pisin Tonga Torres Strait Creole Totonac Tshiluba Tshwa Tsonga Turkey Turkmen Tuvalu Twi Tzotzil Uighur (Cyrillic) Ukrain Umbundu Urdu Uruguay Mumuii Awiemɔ Uzbek Uzbek (Roman) Venda Venezuela Mumuii Awiemɔ Vietnam Wallis Waray-Waray Wayuunaiki Xavante Xhosa Yoruba Zambia Mumuii Awiemɔ Zapotec (Isthmus) Zimbabwe Mumuii Awiemɔ Zulu\nYohane Klɛŋklɛŋ Wolo Lɛ 2:1-29\nYesu, kpatamɔ afɔle (1, 2)\nEsa akɛ wɔye ekitãi lɛ anɔ (3-11)\nKitã momo kɛ kitã hee (7, 8)\nNɔ hewɔ ni eŋma wolo lɛ (12-14)\nNyɛkasumɔa je lɛ (15-17)\nAbɔ kɔkɔ yɛ antikristo lɛ he (18-29)\n2 Mibii bibii, miiŋma nyɛ nibii nɛɛ koni nyɛkafee esha. Ni kɛ̃lɛ, kɛ́ mɔ ko fee esha ko lɛ, wɔyɛ yelikɛbualɔ ko* yɛ Tsɛ lɛ ŋɔɔ, Yesu Kristo,+ jalɔ lɛ.+ 2 Ni lɛ ji kpatamɔ afɔle*+ kɛhã wɔhe eshai lɛ,+ shi jeee wɔnɔ lɛ kɛkɛ, shi moŋ jeŋ muu lɛ fɛɛ nɔ lɛ hu.+ 3 Ni enɛ wɔkɛyoɔ akɛ wɔná wɔle lɛ, kɛji wɔtee nɔ wɔye ekitãi lɛ anɔ. 4 Mɔ ni kɛɔ akɛ, “Mibale lɛ,” shi eyeee ekitãi lɛ anɔ lɛ, amalelɔ ji lɛ, ni anɔkwale lɛ bɛ mɔ nɛɛ mli. 5 Shi mɔ fɛɛ mɔ ni yeɔ ewiemɔ lɛ nɔ lɛ, Nyɔŋmɔ suɔmɔ lɛ eye emuu yɛ mɔ nɛɛ mli lɛɛlɛŋ.+ Ni enɛ wɔkɛleɔ akɛ wɔ kɛ lɛ efee ekome.+ 6 Mɔ ni kɛɔ akɛ ekɛ lɛ efee ekome lɛ, sɔ̃ kã enɔ akɛ eya nɔ enyiɛ tamɔ bɔ ni mɔ nɛɛ nyiɛ lɛ nɔŋŋ.+ 7 Mɛi ni asumɔɔ, jeee kitã hee miŋmaa nyɛ nɛɛ, shi moŋ kitã momo ni nyɛyɔɔ kɛjɛ shishijee lɛ.+ Kitã momo nɛɛ ji wiemɔ ni nyɛnu lɛ. 8 Shi kome ekoŋŋ lɛ, miiŋma nyɛ kitã hee, nɔ ni ji anɔkwale yɛ egbɛfaŋ kɛ nyɛ hu nyɛgbɛfaŋ lɛ, ejaakɛ duŋ lɛ miiho kɛmiiya ni anɔkwa la lɛ miitso momo.+ 9 Mɔ ni kɛɔ akɛ eyɛ la lɛ mli shi enyɛɔ+ enyɛmi lɛ, eyɛ duŋ lɛ mli lolo.+ 10 Mɔ ni sumɔɔ enyɛmi lɛ, eyɛ la lɛ mli,+ ni nanetɔ̃tɔmɔnɔ ko bɛ emli. 11 Shi mɔ ni nyɛɔ enyɛmi lɛ, duŋ lɛ mli eyɔɔ, ni duŋ lɛ mli enyiɛɔ,+ ni eleee he ni eyaa,+ ejaakɛ duŋ lɛ eshwila ehiŋmɛii. 12 Bii bibii, miiŋma nyɛ, ejaakɛ akɛ nyɛhe eshai lɛ eke nyɛ yɛ egbɛ́i lɛ hewɔ.+ 13 Tsɛmɛi, miiŋma nyɛ, ejaakɛ nyɛná nyɛle mɔ ni yɔɔ kɛjɛ shishijee lɛ. Oblahii, miiŋma nyɛ, ejaakɛ nyɛye mɔ fɔŋ lɛ nɔ kunim.+ Gbekɛbii bibii, miiŋma nyɛ, ejaakɛ nyɛná nyɛle Tsɛ lɛ.+ 14 Tsɛmɛi, miiŋma nyɛ, ejaakɛ nyɛná nyɛle mɔ ni yɔɔ kɛjɛ shishijee lɛ. Oblahii, miiŋma nyɛ, ejaakɛ nyɛhe wa+ ni Nyɔŋmɔ wiemɔ lɛ yɛ nyɛmli+ ni nyɛye mɔ fɔŋ lɛ nɔ kunim.+ 15 Nyɛkasumɔa je lɛ loo nibii ni yɔɔ je lɛ mli lɛ.+ Kɛ́ mɔ ko sumɔɔ je lɛ, belɛ Tsɛ lɛ suɔmɔ lɛ bɛ emli;+ 16 ejaakɛ nɔ fɛɛ nɔ ni yɔɔ je lɛ mli lɛ—nɔ ni heloo lɛ shweɔ+ lɛ kɛ nɔ ni hiŋmɛii lɛ shweɔ+ lɛ kɛ nii ni mɔ yɔɔ ni ekɛshwãa* lɛ—ejɛɛɛ Tsɛ lɛ mli, shi moŋ je lɛ mli ejɛ. 17 Agbɛnɛ hu, je lɛ kɛ nɔ fɛɛ nɔ ni yɔɔ mli ni mɛi shweɔ lɛ miiho kɛmiiya,+ shi mɔ ni feɔ Nyɔŋmɔ suɔmɔnaa nii lɛ baahi shi kɛya naanɔ.+ 18 Gbekɛbii bibii, naagbee ŋmɛlɛtswaa lɛ nɛ, ni bɔ ni nyɛnu akɛ antikristo lɛ miiba lɛ,+ amrɔ nɛɛ po lɛ antikristoi pii eba,+ ni anɔkwa sane nɛɛ hewɔ lɛ, wɔle akɛ naagbee ŋmɛlɛtswaa lɛ nɛ. 19 Wɔteŋ amɛjɛ amɛtee, shi kɛ̃lɛ amɛjeee wɔteŋ mɛi komɛi;+ ejaakɛ wɔteŋ mɛi komɛi ji amɛ kulɛ amɛkɛ wɔ baaya nɔ ahi shi. Shi amɛtee koni eje kpo faŋŋ akɛ jeee mɛi fɛɛ fata wɔhe.+ 20 Ni nyɛ lɛ, mɔ krɔŋkrɔŋ lɛ efɔ nyɛ mu,+ ni nyɛ fɛɛ nyɛyɛ nilee. 21 Jeee akɛ nyɛleee anɔkwale lɛ hewɔ miŋmaa nyɛ nɛɛ,+ shi moŋ ejaakɛ nyɛle anɔkwale lɛ, agbɛnɛ hu, ejaakɛ amale kome folo jɛɛɛ anɔkwale lɛ mli.+ 22 Namɔ ji amalelɔ, kɛjeee mɔ ni kpoɔ akɛ Yesu ji Kristo lɛ?+ Mɔ nɛ ji antikristo lɛ,+ mɔ ni kpoɔ Tsɛ lɛ kɛ Bi lɛ. 23 Mɔ fɛɛ mɔ ni jeɔ Bi lɛ sɛɛ lɛ, ebɛ Tsɛ lɛ hu.+ Shi mɔ fɛɛ mɔ ni jajeɔ akɛ eheɔ Bi lɛ nɔ eyeɔ lɛ,+ eyɛ Tsɛ lɛ hu.+ 24 Nyɛ lɛ, nɔ ni nyɛnu kɛjɛ shishijee lɛ, esa akɛ nyɛhã no aya nɔ ahi nyɛmli.+ Kɛji nɔ ni nyɛnu kɛjɛ shishijee lɛ tee nɔ ehi nyɛmli lɛ, no lɛ, nyɛ hu nyɛbaaya nɔ nyɛkɛ Bi lɛ kɛ Tsɛ lɛ afee ekome. 25 Agbɛnɛ hu, enɛ ji shi ni lɛ diɛŋtsɛ ewo wɔ lɛ—naanɔ wala lɛ.+ 26 Mɛi ni miitao alaka nyɛ lɛ ahewɔ miŋmaa nyɛ nibii nɛɛ. 27 Ni nyɛ lɛ, mu ni efɔ nyɛ+ lɛ yɛ nyɛmli lolo, ni ehiaaa nyɛ akɛ mɔ ko atsɔɔ nyɛ nii; shi moŋ mu ni efɔ nyɛ lɛ miitsɔɔ nyɛ nibii fɛɛ ahe nii,+ ni eji anɔkwale, ni ejeee amale. Bɔ ni mu ni efɔ nyɛ lɛ etsɔɔ nyɛ lɛ, nyɛyaa nɔ nyɛkɛ lɛ afea ekome.+ 28 No hewɔ lɛ, gbekɛbii bibii, nyɛyaa nɔ nyɛkɛ lɛ afea ekome, koni kɛ́ ajie lɛ kpo lɛ, wɔwie kɛ nɔmimaa+ ni wɔhiɛ akagbo ni wɔgbala wɔhe shi kɛje ehe be ni eba lɛ. 29 Kɛji nyɛle akɛ jalɔ ji lɛ lɛ, belɛ nyɛle hu akɛ mɔ fɛɛ mɔ ni hiɔ shi yɛ jalɛ naa lɛ, emli ajɛ afɔ lɛ.+\n^ Loo “mlidamɔlɔ ko.”\n^ Loo “afɔle ni akɛsaa gbɔmɛi kɛ Nyɔŋmɔ teŋ.”\n^ Loo “mɔ he ni enaa tsɔ yɛ nii ni eyɔɔ hewɔ.”


“Mile Akɛ Ebaate Shi Yɛ Gbohiiashitee Lɛ Mli”—Yohane 11:24 | Nikasemɔ\nKANEMƆ YƐ Afrikaans Albania Alur Amerika Mumuii Awiemɔ Amharic Amis Angola Mumuii Awiemɔ Arabic Argentina Mumuii Awiemɔ Armenia Armenia (West) Australia Mumuii Awiemɔ Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Blɔfo Bolivia Mumuii Awiemɔ Boulou Brazil Mumuii Awiemɔ Britian Mumuii Awiemɔ Bulgaria Catalan Cebuano Chichewa Chile Mumuii Awiemɔ China Mumuii Awiemɔ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chol Chuvash Cibemba Cinyanja Colombia Mumuii Awiemɔ Croatia Cuban Sign Language Czech Czech Mumuii Awiemɔ Dangme Denmark Digor Douala Dutch Ecuador Mumuii Awiemɔ Edo Efik Estonia Ewe Fiji Filipi Mumuii Awiemɔ Finland Finland Mumuii Awiemɔ Fon French French Mumuii Awiemɔ Ga Garifuna Georgia Germany Germany Mumuii Awiemɔ Guarani Gujarat Gun Haitian Creole Hausa Hebri Hela Hela Mumuii Awiemɔ Herero Hiligaynon Hindi Hiri Motu Hungary Hungary Mumuii Awiemɔ Ibanag Iceland Igbo Iloko India Mumuii Awiemɔ Indonesia Indonesia Mumuii Awiemɔ Isoko Italia Italia Mumuii Awiemɔ Japan Japan Mumuii Awiemɔ Jula Kabiye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korea Korea Mumuii Awiemɔ Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvia Lingala Lithuania Luganda Lunda Luo Luvale Macedonia Malagasy Malawi Mumuii Awiemɔ Malay Malayalam Mam Mambwe-Lungu Marathi Marshallese Maya Mazatec (Huautla) Mbunda Mexico Mumuii Awiemɔ Mingrelian Mixe (North Central) Mongolia Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nigerian Pidgin Norway Nzema Okpe Oromo Ossetia Otetela Pangasinan Papiamento (Curaçao) Paraguay Mumuii Awiemɔ Persia Peru Mumuii Awiemɔ Pidgin (Cameroon) Pohnpei Poland Poland Mumuii Awiemɔ Portugal Mumuii Awiemɔ Portuguese (Brazil) Punjabi Quebec Mumuii Awiemɔ Quechua (Ancash) Quechua (Bolivia) Romania Romania Mumuii Aweimɔ Russia Russia Mumuii Awiemɔ Samoa Sango Sepedi Serbia (Roma) Serbian (Cyrillic) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovak Mumuii Awiemɔ Slovenia Solomon Islands Pidgin South Africa Mumuii Awiemɔ Spania Spania Mumuii Awiemɔ Sranantongo Swahili Swahili (Congo) Swati Sweden Tagalog Taiwan Mumuii Awiemɔ Tajiki Tamil Tatar Telugu Tetun Dili Thailand Tigrinya Tiv Tlapanec Tojolabal Tok Pisin Tonga Totonac Tshiluba Tsonga Turkey Turkmen Tuvalu Twi Tzeltal Tzotzil Ukrain Urhobo Uzbek Venda Venezuela Mumuii Awiemɔ Vietnam Waray-Waray Wolaita Xhosa Yoruba Zande Zapotec (Isthmus) Zimbabwe Mumuii Awiemɔ Zulu\n“Wɔnaanyo Lazaro ewɔ, shi miiya jɛmɛ ni mayatsĩɛ lɛ.”—YOH. 11:11.\nLALAI: 142, 129\nMɛɛ Biblia mli saji hã Marta he eye akɛ abaatee gbohii ashi?\nMɛni hewɔ wɔbaanyɛ wɔhe wɔye akɛ wɔsɛɛ lɛ, abaatee gbohii ashi?\nMɛɛ be ni yɔɔ miishɛɛ Marta kpa gbɛ ni bo hu okpaa gbɛ?\n1. Mɛni Marta he eye yɛ enyɛmi nuu lɛ he? (Kwɛmɔ mfoniri ni yɔɔ nikasemɔ lɛ shishijee lɛ.)\nMARTA, ni ji Yesu kaselɔ kɛ enaanyo kpaakpa lɛ miiye awerɛho, ejaakɛ enyɛmi nuu Lazaro egbo. Ani nɔ ko yɛ ni abaanyɛ afee kɛshɛje emii? Hɛɛ. Yesu wo lɛ shi akɛ: “Onyɛmi nuu lɛ baate shi.” Marta he Yesu shiwoo lɛ eye, ni enɛ shɛje emii fioo. Ewie akɛ: “Mile akɛ ebaate shi yɛ gbohiiashitee lɛ mli yɛ naagbee gbi lɛ nɔ.” (Yoh. 11:20-24) Wiemɔi nɛɛ hãa wɔnaa akɛ, Marta he eye akɛ wɔsɛɛ lɛ abaatee gbohii ashi. No sɛɛ lɛ, Yesu fee naakpɛɛ nii ko. Etee Lazaro shi nakai gbi lɛ nɔŋŋ.\n2. Mɛni hewɔ wɔmiisumɔ ni wɔná Marta hemɔkɛyeli lɛ eko?\n2 Wɔle akɛ ŋmɛnɛ lɛ, Yesu loo e-Tsɛ efeŋ naakpɛɛ nii ni tamɔ nakai ehãŋ wɔ. Shi ani oheɔ oyeɔ akɛ wɔsɛɛ lɛ, abaatee mɔ ko ni osumɔɔ esane lɛ shi, tamɔ bɔ ni Marta he eye lɛ? Ekolɛ owu loo oŋa, omami loo opapa, onii loo onaa ko ni osumɔɔ esane waa, loo ekolɛ obi ko egbo, ni ooshwe waa ni okɛ lɛ akpe ekoŋŋ ni ofua lɛ, ni okɛ lɛ agba sane ni nyɛŋmɔ. Tamɔ bɔ ni eji yɛ Marta gbɛfaŋ lɛ, oyɛ yiŋtoi kpakpai ahewɔ ni bo hu obaawie akɛ, ‘Mile akɛ misuɔlɔ lɛ baate shi yɛ gbohiiashitee lɛ mli.’ Kɛ̃lɛ, ehi jogbaŋŋ akɛ Kristofonyo fɛɛ Kristofonyo baajwɛŋ nɔ hewɔ ni eheɔ eyeɔ akɛ abaatee gbohii ashi lɛ nɔ.\n3, 4. Mɛɛ naakpɛɛ nii ni Yesu efee momo eeenyɛ efee akɛ nomɛi hã Marta hemɔkɛyeli lɛ mli wa?\n3 He ni Marta hi lɛ bɛŋkɛ Yerusalem, no hewɔ lɛ, eeenyɛ efee akɛ, be ni Yesu tee yoo okulafo ko binuu shi yɛ Nain ni yɔɔ Galilea lɛ, enaaa kɛ ehiŋmɛi. Shi ekolɛ enu he. Nakai nɔŋŋ eeenyɛ efee akɛ be ni Yesu tee Yairo biyoo lɛ shi yɛ ekolɛ Kapernaum lɛ, ebɛ jɛmɛ, shi ekolɛ enu he. Mɛi ni yɔɔ gbekɛ yoo lɛ shĩa lɛ ‘le akɛ egbo.’ Shi Yesu mɔ enineshi ni ekɛɛ: “Gbekɛ, tee shi!” Ni amrɔ lɛ, ete shi. (Luka 7:11-17; 8:41, 42, 49-55) Marta kɛ enyɛmi yoo Maria fɛɛ le akɛ Yesu baanyɛ atsa helai. No hewɔ lɛ, amɛnu he akɛ eji Yesu yɛ amɛŋɔɔ kulɛ, enaanyo ni esumɔɔ waa, ni ji Lazaro lɛ gboŋ. Shi amrɔ nɛɛ ni egbo lɛ, mɛni Marta kpaa gbɛ? Kadimɔ akɛ Marta wie akɛ, wɔsɛɛ lɛ, Lazaro baaba wala mli ekoŋŋ “yɛ naagbee gbi lɛ nɔ.” Mɛni hewɔ ehe eye akɛ abaatee Lazaro shi? Ni mɛni hewɔ obaanyɛ ohe oye akɛ mɛi ni osumɔɔ amɛsane lɛ baafata mɛi ni abaatee amɛ shi wɔsɛɛ lɛ ahe?\n4 Wɔyɛ yiŋtoi kpakpai ahewɔ ni wɔbaanyɛ wɔhe wɔye akɛ abaatee gbohii ashi. Yɛ nikasemɔ nɛɛ mli lɛ, wɔbaasusu yiŋtoi nɛɛ ekomɛi ahe. Anɔkwa, obaana saji komɛi ni yɔɔ Nyɔŋmɔ Wiemɔ lɛ mli ni kɔɔ gbohiiashitee lɛ he ni ekolɛ osusuko he pɛŋ, ni enɛɛmɛi baahã hemɔkɛyeli ni oyɔɔ akɛ obaana mɛi ni osumɔɔ amɛsane lɛ ekoŋŋ lɛ mli awa.\nSAJI NI HÃA WƆNÁA HIƐNƆKAMƆ\n5. Mɛni hewɔ Marta yiŋ efeee lɛ kɔshikɔshi akɛ abaatee Lazaro shi?\n5 Kadimɔ akɛ Marta ekɛɛɛ akɛ: ‘Minyɛmi nuu lɛ baanyɛ ate shi.’ Moŋ lɛ ewie akɛ: “Mile akɛ ebaate shi.” Marta yiŋ efeee lɛ kɔshikɔshi yɛ gbohiiashitee lɛ he. Mɛni hewɔ? Eeenyɛ efee akɛ, ele mɛi ni atee amɛ shi kwraa dani Yesu ba shikpɔŋ lɛ nɔ lɛ ahe saji. Ekolɛ agba lɛ saji nɛɛ yɛ shĩa kɛ agbɛnɛ hu, yɛ kpeehe lɛ be ni eji oblayoo fioo lɛ. Amrɔ nɛɛ, wɔbaapɛi gbohiiashitee srɔtoi nɛɛ ni atsĩ tã yɛ Ŋmalɛ lɛ mli lɛ ateŋ etɛ amli.\n6. Mɛɛ naakpɛɛ nii ni sa kadimɔ waa agba Marta?\n6 Mɔ klɛŋklɛŋ ni atee lɛ shi lɛ, atee lɛ shi be ni Nyɔŋmɔ duro gbalɔ Elia hewalɛ ni ekɛfee naakpɛɛ nii lɛ. Yoo okulafo ohiafo ko hi Foinikebii amaŋ ko ni atsɛɔ lɛ Zarefat, ni yɔɔ Israel kooyi lɛ. Be ko lɛ, yoo nɛɛ fee gbalɔ Elia gbɔ. No hewɔ lɛ, Nyɔŋmɔ fee naakpɛɛ nii ko ehã yoo lɛ; ehãaa ashikishaŋ kɛ mu ni yoo lɛ yɔɔ lɛ atã, koni yoo lɛ kɛ ebinuu lɛ akagboi. (1 Maŋ. 17:8-16) Be ko sɛɛ lɛ, hela mɔ yoo lɛ binuu lɛ ni egbo. Shi Elia fee nɔ ko yɛ sane lɛ he. Elia ta gbekɛ nuu lɛ gbonyo lɛ he, ni esɔle ekɛɛ: “Mi-Nyɔŋmɔ! Miikpao fai, hã gbekɛ nɛɛ susuma [loo wala] akpale aba emli ekoŋŋ.” Nyɔŋmɔ bo Elia toi. Ehã gbekɛ lɛ ba wala mli ekoŋŋ! Enɛ ji klɛŋklɛŋ gbohiiashitee ni awie he yɛ Biblia lɛ mli. (Kanemɔ 1 Maŋtsɛmɛi 17:17-24.) Ekã shi faŋŋ akɛ, agba Marta sane ni sa kadimɔ waa nɛɛ.\n7, 8. (a) Gbaa nɔ ni Elisha fee kɛshɛje yoo ko ni werɛ eho ehe lɛ mii. (b) Mɛni naakpɛɛ nii ni Elisha fee lɛ tsɔɔ wɔ yɛ Yehowa he?\n7 Elisha, ni ji mɔ ni baye Elia sɛɛ lɛ, ji mɔ ni ji enyɔ nɔ ni tee gbohii ashi ni abɔ he amaniɛ yɛ Ŋmalɛ lɛ mli. Be ko lɛ, yoo ko ni ji hiɛnaanɔ gbɔmɔ yɛ Shunem maŋ lɛ mli lɛ fee gbalɔ Elisha gbɔ waa. Nyɔŋmɔ tsɔ gbalɔ lɛ nɔ eduro yoo kene nɛɛ kɛ ewu ni egbɔ lɛ binuu. Afii komɛi asɛɛ lɛ, gbekɛ nuu lɛ gbo. Enɛ hã yoo lɛ werɛ ho ehe waa. Ebi ewu lɛ gbɛ, ni efã gbɛ aaafee kilomitai 30 (mailii 19) kɛtee Elisha ŋɔɔ yɛ Karmel Gɔŋ lɛ nɔ. Gbalɔ lɛ hã Gehazi, ni ji esɔɔlɔ lɛ, tsɔ amɛhiɛ kɛtee Shunem. Shi Gehazi nyɛɛɛ atee gbekɛ nuu lɛ shi. Kɛkɛ ni gbekɛ lɛ mami ni werɛ eho ehe lɛ kɛ Elisha bashɛ shi.—2 Maŋ. 4:8-31.\n8 Elisha bote shĩa lɛ mli ni etee he ni gbekɛ nuu lɛ gbonyo lɛ kã lɛ, kɛkɛ ni esɔle. Yehowa bo lɛ toi ni efee nɔ ko ni yɔɔ naakpɛɛ; ehã gbekɛ nuu lɛ ba wala mli ekoŋŋ. Be ni yoo lɛ na akɛ ebinuu lɛ eba wala mli ekoŋŋ lɛ, emii shɛ ehe waa! (Kanemɔ 2 Maŋtsɛmɛi 4:32-37.) Eeenyɛ efee akɛ, enɛ hã ekai sɔlemɔ ni Hana sɔle be ni ekɛ Samuel tee sɔlemɔ buu lɛ koni eyasɔmɔ yɛ jɛmɛ lɛ. Hana sɔle akɛ, ‘Yehowa hãa mɔ yaa Gbonyobu mli, ni eteɔ mɔ shi.’ (1 Sam. 2:6, NWT) Nyɔŋmɔ tee gbekɛ nuu lɛ shi yɛ Shunem, ni enɛ tsɔɔ akɛ ebaanyɛ etee gbohii ashi.\n9. Gbaa gbohiiashitee ni ji etɛ nɔ ni awie he yɛ Biblia lɛ mli lɛ.\n9 Naakpɛɛ nii kroko ba yɛ Elisha gbele sɛɛ. Be ni Elisha kɛ nɔ ni fe afii 50 esɔmɔ akɛ gbalɔ lɛ, ‘hela ní baagbe lɛ lɛ mɔ lɛ.’ Egbo ni ayafu lɛ, ni be ni be shwie mli lɛ, eshwɛ ewui lɛ pɛ. Be ko lɛ, Israelbii komɛi yaafu nuu ko nɔŋŋ ni amɛna ni henyɛlɔi komɛi miiba. No hewɔ lɛ, amɛshɛ gbonyo lɛ amɛfɔ̃ Elisha gbonyobu lɛ mli ni amɛjo foi koni henyɛlɔi lɛ anine akashɛ amɛnɔ. Biblia lɛ kɛɛ: “Be ni nuu lɛ he yasa Elisha wui lɛ ahe pɛ lɛ, ehiɛ tsɛ̃ ni ete shi edamɔ enaji anɔ.” (2 Maŋ. 13:14, 20, 21) Gbohiiashitee srɔtoi nɛɛ hã Marta na akɛ Nyɔŋmɔ yɛ gbele nɔ hewalɛ. Esa akɛ amɛhã bo hu ohe oye akɛ Nyɔŋmɔ yɛ hewalɛ babaoo, ni ehewalɛ lɛ etãaa.\nGBOHIIASHITEE NI BA YƐ BƆFOI LƐ ABEIAŊ\n10. Mɛni ba nyɛmi yoo ko ni atsɛɔ lɛ Dorka lɛ nɔ? Mɛni Petro fee yɛ he?\n10 Yɛ Kristofoi A-Greek Ŋmalɛ lɛ hu mli lɛ, awie akɛ Nyɔŋmɔ tsɔ etsuji anɔkwafoi komɛi anɔ etee gbohii ashi. Wɔwie momo akɛ Yesu tee oblanyo ko shi yɛ he ko ni bɛŋkɛ Nain, ni etee gbekɛ yoo fioo ko hu shi yɛ Yairo shĩa lɛ mli. Bɔfo Petro hu tee yoo Kristofonyo ko ni atsɛɔ lɛ Dorka (Tabita) lɛ shi. Be ni yoo nɛɛ gbonyo kã shi ni aato gbɛjianɔ koni ayafu lɛ lɛ, Petro tee jɛmɛ. Petro bɛŋkɛ gbonyo lɛ, esɔle, ni ekɛɛ: “Tabita, tee shi!” Amrɔ lɛ, yoo lɛ ba wala mli ekoŋŋ. Petro tsɛ enyɛmimɛi Kristofoi lɛ ni ‘ekɛ lɛ damɔ amɛhiɛ ni ehiɛ kã.’ Akɛni eyɛ faŋŋ akɛ atee mɔ ko ni egbo shi hewɔ lɛ, “mɛi babaoo he Nuŋtsɔ lɛ nɔ amɛye.” Kaselɔi hei nɛɛ shiɛ Nuŋtsɔ lɛ he sane kpakpa lɛ, ni amɛhã mɛi le akɛ Yehowa baanyɛ atee gbohii ashi.—Bɔf. 9:36-42.\n11. Mɛɛ amaniɛ datrɛfonyo Luka bɔ yɛ oblanyo ko he? Te oblanyo lɛ shi ní atee lɛ ná mɛi anɔ hewalɛ ehã tɛŋŋ?\n11 Mɛi komɛi na gbohiiashitee kroko hu. Be ko lɛ, bɔfo Paulo kɛ mɛi ekpe yɛ ŋwɛi asa ko nɔ yɛ Troia, ni yɔɔ ŋmɛnɛŋmɛnɛ beiaŋ maŋ ni atsɛɔ lɛ Turkey lɛ kooyi-anaigbɛ lɛ. Paulo wie aahu kɛyashi nyɔɔŋteŋ. No mli lɛ, oblanyo ko ni atsɛɔ lɛ Eutiko ta samfɛlɛ lɛ naa eebo Paulo toi. Shi wɔ nyɔ enɔ ni ekpɔ kɛjɛ nsɔɔdo ni ji etɛ lɛ nɔ ebagbee shi. Eeenyɛ efee akɛ, datrɛfonyo Luka ji klɛŋklɛŋ mɔ ni yakwɛ Eutiko. Ena akɛ Eutiko egbo, shi jeee ni epila loo nɔ enyɔ enɔ. Paulo kpeleke shi ni eyafua Eutiko, kɛkɛ ni ewie nɔ ko ni hã mɛi ni yɔɔ jɛmɛ lɛ anaa kpɛ amɛhe, akɛ: “Ehiɛ kã.” Enɛ ta mɛi lɛ atsuiŋ waa! Akɛni amɛle nɔ ni eba lɛ hewɔ lɛ, amɛna faŋŋ akɛ atee Eutiko shi, “ni enɛ shɛje amɛmii naakpa.”—Bɔf. 20:7-12.\nABAATEE GBOHII ASHI LƐƐLƐŊ\n12, 13. Yɛ gbohiiashitee he saji ni wɔsusu he lɛ ahewɔ lɛ, mɛɛ saji wɔbaanyɛ wɔbi?\n12 Esa akɛ gbohiiashitee he saji nɛɛ ahã ohemɔkɛyeli lɛ mli awa tamɔ Marta. Wɔbaanyɛ wɔhe wɔye akɛ wɔ-Nyɔŋmɔ kɛ Wala-Hãlɔ lɛ baanyɛ ekɛ gbohii aba wala mli ekoŋŋ. Eyɛ mli akɛ Yehowa tsɔ etsuji anɔkwafoi tamɔ Elia, Yesu, kɛ Petro nɔ etee gbohii ashi moŋ, shi jeee yinɔ fɛɛ yinɔ mli efee naakpɛɛ nii nɛɛ. No hewɔ lɛ, kɛ́ yɛ yinɔi komɛi amli lɛ, Nyɔŋmɔ eteee gbohii ashi lɛ, ani hii kɛ yei anɔkwafoi ni hi shi yɛ blema lɛ he amɛye akɛ wɔsɛɛ lɛ, ebaatee gbohii ashi? Ani amɛnu he tamɔ Marta, mɔ ni wie akɛ, ‘Mile akɛ minyɛmi nuu lɛ baate shi yɛ gbohiiashitee lɛ mli yɛ naagbee gbi lɛ nɔ’ lɛ? Mɛni hewɔ Marta he eye akɛ abaatee gbohii ashi lɛ? Ni mɛni hewɔ bo hu obaanyɛ ohe oye akɛ abaatee gbohii ashi?\n13 Saji pii yɛ Nyɔŋmɔ Wiemɔ lɛ mli ni hãa wɔnaa akɛ Yehowa tsuji anɔkwafoi lɛ le akɛ wɔsɛɛ lɛ, abaatee gbohii ashi. Hã wɔsusu ekomɛi ahe wɔkwɛ.\n14. Te wɔfeɔ tɛŋŋ wɔleɔ akɛ Abraham he eye akɛ abaatee gbohii ashi?\n14 Abraham shwe ni ená binuu ni baafee egboshiniyelɔ. Shi afii pii ho dani efɔ Isak. Agbɛnɛ, susumɔ nɔ ni Yehowa Nyɔŋmɔ kɛɛ lɛ akɛ efee Isak lɛ he okwɛ. Ekɛɛ lɛ akɛ: “Ŋɔɔ obi Isak ni ji obi koome ni odɔɔ ehe lɛ, . . . ni okɛ lɛ ayashã shãa afɔle.” (1 Mo. 22:2) Kɛ́ okwɛ lɛ, te Abraham baanu he ehã tɛŋŋ yɛ famɔ nɛɛ he? No mli lɛ, Yehowa ewo Abraham shi akɛ eseshi lɛ nɔ abaatsɔ ajɔɔ jeŋmaji lɛ fɛɛ. (1 Mo. 13:14-16; 18:18; Rom. 4:17, 18) Agbɛnɛ hu, Yehowa ekɛɛ Abraham akɛ seshi ni abaatsɔ enɔ ajɔɔ jeŋmaji lɛ baajɛ “Isak mli” kɛba. (1 Mo. 21:12) Shi kɛ́ Abraham kɛ Isak shã afɔle lɛ, te aaafee tɛŋŋ ni enɛ aba mli lɛ? Nyɔŋmɔ mumɔ lɛ hã Paulo tsɔɔ mli akɛ, Abraham he eye akɛ Nyɔŋmɔ baanyɛ atee Isak shi. (Kanemɔ Hebribii 11:17-19.) Biblia lɛ ekɛɛɛ akɛ Abraham he eye akɛ kɛ́ ebo Nyɔŋmɔ toi lɛ, yɛ ŋmɛlɛtswaa fioo ko, loo gbi kome, loo otsi sɛɛ lɛ, Isak baaba wala mli ekoŋŋ. Abraham leee be ni abaatee ebinuu Isak shi. Shi ekɛ ehiɛ fɔ̃ Yehowa nɔ akɛ ebaatee ebinuu lɛ shi.\n15. Mɛɛ hiɛnɔkamɔ Nyɔŋmɔ tsulɔ anɔkwafo Hiob ná?\n15 Nyɔŋmɔ tsulɔ anɔkwafo Hiob hu he eye akɛ wɔsɛɛ lɛ, abaatee gbohii ashi. Ena akɛ, kɛ́ afo tso afɔ̃ shi lɛ, ebaanyɛ etsɛ̃ ekoŋŋ tamɔ tso hee. Shi ebɛ lɛ nakai yɛ gbɔmɔ gbɛfaŋ. (Hiob 14:7-12; 19:25-27) Kɛ́ gbɔmɔ gbo lɛ, lɛ diɛŋtsɛ enyɛŋ ete shi ekoŋŋ. (2 Sam. 12:23; Lala 89:48) Shi enɛ etsɔɔɔ akɛ Nyɔŋmɔ nyɛŋ atee gbohii ashi. Anɔkwa, Hiob he eye akɛ kɛ́ egbo lɛ, yɛ be ni sa mli lɛ, Yehowa baakai lɛ. (Kanemɔ Hiob 14:13-15.) Hiob le akɛ wɔsɛɛ lɛ, Yehowa baakai lɛ, shi eleee be tuuntu ni ebaafee nakai. Kɛ̃lɛ, ekɛ ehiɛ fɔ̃ mɔ ni kɛ gbɔmɔ ba wala mli lɛ nɔ akɛ ebaanyɛ ekai lɛ ni etee lɛ shi, ni ebaafee nakai hu.\n16. Mɛni ŋwɛibɔfo ko wie kɛwo Daniel hewalɛ?\n16 Nyɔŋmɔ tsulɔ anɔkwafo kroko ni awie ehe yɛ Hebri Ŋmalɛ lɛ mli ji Daniel. Daniel ye Nyɔŋmɔ anɔkwa ewala beiaŋ fɛɛ, ni Yehowa ye ebua lɛ. Be ko lɛ, ŋwɛibɔfo ko kɛɛ Daniel akɛ eji ‘nuu ni asumɔɔ esane naakpa.’ Ekɛɛ lɛ hu akɛ, “Hejɔlɛ ahao! ohe awa.”—Dan. 9:22, 23; 10:11, 18, 19.\n17, 18. Mɛni Yehowa wo Daniel shi akɛ ebaafee ehã lɛ wɔsɛɛ?\n17 Be ni ŋwɛibɔfo lɛ kɛ Daniel wie lɛ, no mli lɛ Daniel eye aaafee afii 100, ni eshwɛ fioo ni ebaagbo. Ekolɛ Daniel susu nɔ ni baaba enɔ wɔsɛɛ lɛ he. Ani abaatee Daniel shi kɛba wala mli ekoŋŋ? Hɛɛ! Yɛ Daniel wolo lɛ naagbee lɛ, Nyɔŋmɔ wo lɛ shi akɛ: “Bo lɛ, yaa kɛyashi naagbee lɛ aaashɛ, ni ooojɔɔ ohe.” (Dan. 12:13) Nuumo Daniel le akɛ gbohii lɛ miijɔɔ amɛhe, ni “yiŋshwiemɔ loo nilee loo ŋaa ko” bɛ Gbonyobu lɛ mli, he ni etsɛŋ ebaaya lɛ. (Jaj. 9:10) Shi jeee Gbonyobu lɛ mli Daniel baahi kɛya naanɔ. Yehowa wo lɛ shi akɛ wɔsɛɛ lɛ, ebaahã lɛ nɔ ko ni nɔ bɛ.\n18 Yehowa bɔfo lɛ tsa ewiemɔ lɛ nɔ akɛ: “Ooote shi oyaná ogbɛfaŋnɔ yɛ gbii lɛ anaagbee lɛ mli.” Yehowa etsɔɔɔ gbi tuuntu ni abaatee Daniel shi loo be ni ebaahe dani akɛ lɛ aba wala mli ekoŋŋ. Daniel le akɛ ebaagbo ni eyajɔɔ ehe. Shi be ni akɛɛ lɛ akɛ wɔsɛɛ lɛ, ‘ebaate shi ni eyaná egbɛfaŋnɔ’ lɛ, ekã shi faŋŋ akɛ, enu shishi akɛ, wɔsɛɛ lɛ, abaatee lɛ shi. Enɛ baaba mli yɛ egbele sɛɛ kwraa, yɛ “gbii lɛ anaagbee lɛ mli.”\nMarta he eye akɛ abaatee gbohii ashi, ni bo hu obaanyɛ ohe enɛ oye (Kwɛmɔ kuku 19, 20)\n19, 20. (a) Mɛɛ tsakpãa yɔɔ nibii ni wɔsusu he yɛ nikasemɔ nɛɛ mli lɛ kɛ nɔ ni Marta kɛɛ Yesu lɛ teŋ? (b) Mɛɛ saji abaahã hetoo yɛ nikasemɔ ni nyiɛ sɛɛ lɛ mli?\n19 Ekã shi faŋŋ akɛ, yiŋtoi kpakpai ahewɔ ni Marta yiŋ efeee lɛ kɔshikɔshi akɛ Lazaro, ni ji enyɛmi nuu anɔkwafo lɛ ‘baate shi yɛ gbohiiashitee lɛ mli yɛ naagbee gbi lɛ nɔ’ lɛ. Esa akɛ shi ni Yehowa wo Daniel lɛ, kɛ hemɔkɛyeli ni mli wa waa ni Marta yɔɔ akɛ wɔsɛɛ lɛ, abaatee gbohii ashi lɛ, ahã wɔ hu wɔhe wɔye akɛ abaatee gbohii ashi lɛɛlɛŋ.\n20 Gbohiiashitee ni ba yɛ blema ni wɔsusu he yɛ nikasemɔ nɛɛ mli lɛ hãa wɔnaa akɛ, gbohii baanyɛ aba wala mli ekoŋŋ. Agbɛnɛ hu, wɔna akɛ Nyɔŋmɔ tsuji anɔkwafoi ni hi shi yɛ blema lɛ kpa gbɛ akɛ wɔsɛɛ lɛ, abaatee gbohii ashi. Shi ani nɔ ko yɛ ni tsɔɔ akɛ kɛ́ awo shi akɛ abaatee mɔ ko shi, ni be kplaŋŋ ho po lɛ, ebaaba mli? Kɛ́ sanebimɔ nɛɛ hetoo ji hɛɛ lɛ, ebaafee yiŋtoo kroko hewɔ ni wɔbaanyɛ wɔkpa gbɛ, tamɔ bɔ ni Marta kpa gbɛ lɛ, akɛ wɔsɛɛ lɛ, abaatee gbohii ashi. Shi mɛɛ be gbohiiashitee lɛ baaba? Nikasemɔ ni nyiɛ sɛɛ lɛ baahã sanebimɔi nɛɛ ahetoo.


Biblia Kaselɔi Fĩ Shi Shiŋŋ yɛ “Kaa Ŋmɛlɛtswaa” Mli | Nikasemɔ\nBENI Jeŋ Ta I lɛ je shishi yɛ afi 1914 lɛ, ana yɛ je lɛŋ fɛɛ akɛ Biblia Kaselɔi lɛ kɛ amɛhe wooo maŋkwramɔŋ saji amli. (Yes. 2:2-4; Yoh. 18:36; Efe. 6:12) Te Nyɔŋmɔ tsuji ni yɔɔ Britain lɛ fee amɛnii amɛha tɛŋŋ?\nYɛ afi 1916 lɛ, awo mla ko yɛ Britain ni tsɔɔ akɛ, esa akɛ oshijafoi ni eye kɛjɛ afii 18 kɛyashi afii 40 lɛ kɛ amɛhe awo asraafoi anitsumɔ mli. Mla lɛ ŋmɛ gbɛ koni mɛi ni yɛ “amɛjamɔ loo amɛhenilee” hewɔ lɛ amɛsumɔŋ ni amɛkɛ amɛhe awo mli lɛ aye amɛhe. Nɔyeli lɛ to saneyelihei ni amɛkwɛ akɛ namɛi esa akɛ aha amɛye amɛhe kɛ he ni esa akɛ aŋmɛ amɛgbɛ kɛyashi.\nYɛ be fioo ko mli lɛ, awo Biblia Kaselɔi 40 tsuŋ, ni akɛ amɛteŋ mɛi 8 tee ta lɛ naa yɛ France. Enɛ tsirɛ nyɛmimɛi ni yɔɔ Britain lɛ ni amɛŋma wolo amɛyaha Maŋsɔɔlɔ Nukpa Herbert Asquith kɛtsɔɔ akɛ amɛkpɛlɛɛɛ tsuŋ ni awo amɛnyɛmimɛi lɛ nɔ, ni amɛŋma faikpamɔ wolo ko amɛfata he, ni mɛi 5,500 kɛ amɛwaonaa gbɛi wo shishi.\nWɔnine shɛ amɛniɛbɔɔ ko nɔ ákɛ akɛ mɛi kpaanyɔ ni akɛtee France lɛ miiya koni ayagbe amɛ akɛni amɛkpɛlɛɛɛ asraafoi anitsumɔ lɛ nɔ lɛ hewɔ. Shi beni ato nyɛmimɛi lɛ anaa ni abaatswara amɛ tũ lɛ, atsake yiŋkpɛɛ lɛ akɛ abaayawo amɛ tsuŋ afii nyɔŋma moŋ. Akɛ amɛ ku sɛɛ kɛtee England ni ayawo amɛ tsuŋ yɛ jɛi.\nBeni ta lɛ yaa nɔ lɛ, afã koni hii ni ebote gbalashihilɛ mli hu kɛ amɛhe awo ta lɛ mli. Be ko lɛ, aye sane ko yɛ Manchester, yɛ England, ni mɔ ni asãmã lɛ ji Henry Hudson, ni eji datrɛfonyo kɛ Biblia Kaselɔ. Yɛ August 3, 1916 lɛ, saneyelihe lɛ bua akɛ eekpoo asraafoi anitsumɔ lɛ, kɛkɛ ni agbe lɛ shika gbele, ni akɛ lɛ yaha asraafoi lɛ. Yɛ nakai be lɛ mli nɔŋŋ lɛ, aye nyɛmi kroko hu sane yɛ Edinburgh, yɛ Scotland. Atsɛɔ lɛ James Frederick Scott, ni eji gbɛgbalɔ ko ni eye afii 25, ni ana akɛ eyeɔ bem. Kojolɔ lɛ saa tsɛ sane lɛ sɛɛ, shi sɛɛ mli lɛ eŋmɛɛ he koni eyaye nyɛmi kroko sane yɛ London. Mɔ ni sane ni ayaye nɛɛ ji nyɛmi nuu ko ni atsɛɔ lɛ Herbert Kipps, ni akɛɛ eyeɔ fɔ, agbe lɛ shika gbele, ni akɛ lɛ yaha asraafoi lɛ.\nBeni shɛɔ September 1916 lɛ, nyɛmimɛi hii 264 ebi ni ajie amɛ kɛjɛ asraafoi anitsumɔ lɛ mli. Akpɛlɛ nɔ aha amɛteŋ mɛi 5, aha amɛyi 154 yatsu nitsumɔ ni wa, aha mɛi 23 yatsu asraafoi anitsumɔ ni biii ni amɛkɛ amɛhe awo ta mli, akɛ mɛi 82 yaha asraafoi lɛ, ni awo mɛi komɛi hu tsuŋ akɛni amɛtsuuu nɔ ni akɛɛ amɛfee lɛ hewɔ. Maŋbii lɛ te shi amɛwo bɔ ni akɛ hii nɛɛ ye aha lɛ, no hewɔ lɛ nɔyeli lɛ jie amɛ kɛjɛ asraafoi atsuŋwoohe lɛ kɛtee nsarai ni ahaa maŋbii tsuɔ nii yɛ mli lɛ amli.\nAha Edgar Clay kɛ Pryce Hughes yafata mɛi komɛi ahe kɛtswa kpoku kɛtsi nu naa yɛ Wales. Ni akɛ Herbert Senior, ni ji mɛi kpaanyɔ ni akɛ amɛ jɛ France kɛba lɛ ateŋ mɔ kome lɛ tee Wakefield Tsuŋwoohe ni yɔɔ Yorkshire lɛ. Mɛi krokomɛi hu tsu nii dɛŋdɛŋ yɛ Dartmoor Tsuŋwoohe lɛ, ni amɛbafee mɛi ni fa fe fɛɛ ni ekpɛlɛɛɛ asraafoi anitsumɔ nɔ. Sɛɛ mli lɛ, Pryce Hughes yasɔmɔ akɛ Britain nitsumɔhe nine lɛ nɔkwɛlɔ.\nAwa Frank Platt, ni eji Biblia Kaselɔ ko ni kpɛlɛ akɛ ebaatsu asraafoi anitsumɔ ni biii ni akɛ he awo ta mli lɛ yi waa be kplaŋŋ beni akɛɛ ekɛ ehe awo ta lɛ mli ni ekpɛlɛɛɛ lɛ. Asraafoi lɛ wa Atkinson Padgett, ni kase anɔkwale lɛ beni ekɛ ehe wo asraafoi anitsumɔ lɛ mli etsɛɛɛ lɛ hu yi waa, akɛni ekɛɛ ekɛ ehe wooo ta lɛ mli lɛ hewɔ.\nEyɛ mli akɛ ekolɛ nyɛmimɛi ni hi shi aaafee afii 100 ni eho nɛ lɛ nuuu nɔ hewɔ ni esaaa akɛ Kristofoi kɛ amɛhe woɔ maŋkwramɔŋ saji amli lɛ shishi jogbaŋŋ moŋ, shi amɛbɔ mɔdɛŋ akɛ amɛbaasa Yehowa Nyɔŋmɔ hiɛ. Mɛi ni atsĩ amɛ tã yɛ amaniɛbɔɔ nɛɛ mli lɛ kɛ amɛhe wooo maŋkwramɔŋ saji amli, ni enɛ ji nɔkwɛmɔnɔ kpakpa, titri lɛ yɛ “kaa ŋmɛlɛtswaa” mli. (Kpoj. 3:10)—Ajie kɛjɛ wɔnitoohe lɛ yɛ Britain.\nKɛmaje Mɔ Ko Kɛmaje Mɔ Ko Amɛfĩ Shi Shiŋŋ yɛ “Kaa Ŋmɛlɛtswaa” Mli


Okɛ Hiɛshikamɔ Ahala Nanemɛi, Halamɔ Mɛi ni Sumɔɔ Nyɔŋmɔ\nOkɛ Mɛi Ni Sumɔɔ Nyɔŋmɔ Abɔ Naanyo\n“Mɔ ni kɛ hiɛshikalɔi nyiɛɔ lɛ, ebaatsɔ hiɛshikalɔ.”—ABƐI 13:20.\n1-3. (a) Mɛni Abɛi 13:20 lɛ tsɔɔ wɔ? (b) Mɛni hewɔ esa akɛ wɔkɛ hiɛshikamɔ ahala wɔnanemɛi lɛ?\nANI ona abifao ko ni miikwɛ efɔlɔi gãa pɛŋ? Dani ebaale wiemɔ po lɛ, nibii ni enaa kɛ nibii ni enuɔ lɛ fɛɛ boteɔ ejwɛŋmɔ mli. Be ni edaa lɛ, ekaseɔ efɔlɔi ní eleee po. Ebɛ naakpɛɛ mɔ akɛ, kɛ́ onukpai hu kɛ mɛi bɔ aahu lɛ, amɛsusuɔ nii ahe ni amɛfeɔ amɛnii tamɔ nakai mɛi lɛ.\n2 Abɛi 13:20 lɛ kɛɔ akɛ: “Mɔ ni kɛ hiɛshikalɔi nyiɛɔ lɛ, ebaatsɔ hiɛshikalɔ.” Wiemɔ ni ji “nyiɛɔ” ni akɛtsu nii yɛ biɛ lɛ tsɔɔ akɛ, akɛ mɔ lɛ miibɔ gbagbalii. Jeee mɔ ko masɛi ni mɔ ko baahi yɛ be kɛ beiaŋ lɛ pɛ kɛkɛ wiemɔ nɛɛ tsɔɔ. Biblia he nilelɔ ko tsɔɔ mli akɛ, kɛ́ akɛɛ mɔ ko kɛ mɔ ko nyiɛɔ lɛ, etsɔɔ akɛ esumɔɔ mɔ lɛ sane waa, ni ekɛ lɛ bɔɔ waa. Mɛi ni wɔkɛbɔɔ lɛ náa wɔnɔ hewalɛ waa, titri lɛ, kɛ́ wɔsumɔɔ amɛsane waa.\n3 Wɔnanemɛi baanyɛ aná wɔnɔ hewalɛ yɛ gbɛ kpakpa loo gbɛ gbonyo nɔ. Abɛi 13:20 lɛ tsa nɔ akɛ: “Mɔ ni kɛ kwashiai bɔɔ lɛ, egbeŋ naa ekpakpa.” Yɛ Hebri mli lɛ, kɛ́ akɛɛ mɔ ko kɛ mɔ ko “bɔɔ” lɛ, ebaanyɛ etsɔɔ akɛ, ekɛ mɔ lɛ nyiɛɔ, ni tsɔɔ akɛ, enaanyo ji lɛ. (Abɛi 22:24) Kɛ́ wɔkɛ mɛi ni sumɔɔ Nyɔŋmɔ bɔ naanyo lɛ, amɛbaawo wɔ hewalɛ ni wɔye lɛ anɔkwa daa. Bɔ ni afee ni wɔnyɛ wɔhala nanemɛi kpakpai lɛ, hã wɔkwɛ mɛi ni Yehowa halaa akɛ enanemɛi.\nNAMƐI JI NYƆŊMƆ NANEMƐI?\n4. Mɛni hewɔ eji hegbɛ kpele akɛ mɔ ko aaatsɔ Nyɔŋmɔ naanyo lɛ? Mɛni hewɔ Yehowa tsɛ Abraham akɛ “minaanyo” lɛ?\n4 Yehowa, ni ji Jeŋ Muu Fɛɛ Maŋtsɛ lɛ, ehã wɔ hegbɛ akɛ wɔbatsɔmɔ enanemɛi. Enɛ ji hegbɛ ni nɔ bɛ kwraa. Yehowa halaaa mɔ ko kɛkɛ akɛ enaanyo. Ehalaa mɛi ni sumɔɔ lɛ ni amɛheɔ lɛ amɛyeɔ. Susumɔ Abraham he okwɛ. Etswa efai shi akɛ, nɔ fɛɛ nɔ ni Nyɔŋmɔ baakɛɛ lɛ akɛ efee lɛ, ebaafee. Abraham kɛ enifeemɔ tsɔɔ shii abɔ akɛ, eyeɔ Nyɔŋmɔ anɔkwa ni eboɔ lɛ toi. Be ni Nyɔŋmɔ kɛɛ lɛ akɛ ekɛ ebinuu Isak ayashã afɔle po lɛ, ebo toi ni etee koni ekɛ lɛ ayashã afɔle lɛ. Abraham he eye akɛ, “Nyɔŋmɔ baanyɛ atee Isak shi kɛjɛ gbohii ateŋ.” (Hebribii 11:17-19; 1 Mose 22:1, 2, 9-13) Eye Yehowa anɔkwa ni ebo lɛ toi, no hewɔ lɛ Yehowa tsɛ lɛ akɛ, “minaanyo.”—Yesaia 41:8; Yakobo 2:21-23.\n5. Te Yehowa naa mɛi ni yeɔ lɛ anɔkwa lɛ ehãa tɛŋŋ?\n5 Yehowa shwɛɛɛ enanemɛi ahe kwraa. Enanemɛi lɛ sumɔɔ ni amɛye lɛ anɔkwa, ni no ji nɔ ni he hiaa amɛ fe nɔ fɛɛ nɔ. (Kanemɔ 2 Samuel 22:26.) Amɛyeɔ lɛ anɔkwa ni amɛboɔ lɛ toi, ejaakɛ amɛsumɔɔ lɛ. Biblia lɛ kɛɛ akɛ, Nyɔŋmɔ lɛ, mɔ ni boɔ lɛ toi, ni ji “mɔ ni ja lɛ, lɛ ekɛbɔɔ naanyo.” (Abɛi 3:32) Yehowa fɔ̃ɔ enanemɛi lɛ nine ni amɛbato gbɔ yɛ ‘emama tsũ’ lɛ mli. Efɔ̃ɔ amɛ nine ni amɛbajá lɛ, ní agbɛnɛ hu, amɛsɔle amɛhã lɛ be fɛɛ be.—Lala 15:1-5.\n6. Mɛni wɔbaanyɛ wɔfee kɛtsɔɔ akɛ wɔsumɔɔ Yesu?\n6 Yesu wie akɛ: “Kɛ́ mɔ ko sumɔɔ mi lɛ, ebaaye miwiemɔ lɛ nɔ, ni mi-Tsɛ baasumɔ lɛ.” (Yohane 14:23) No hewɔ lɛ, kɛ́ wɔmiisumɔ ni wɔtsɔmɔ Yehowa nanemɛi lɛ, esa akɛ wɔsumɔ Yesu hu, ni wɔfee nibii ni ekɛɛ wɔfee lɛ. Akɛ nɔkwɛmɔnɔ lɛ, wɔboɔ famɔ ni Yesu kɛhã akɛ wɔshiɛ sane kpakpa lɛ ni wɔfee mɛi kaselɔi lɛ toi. (Mateo 28:19, 20; Yohane 14:15, 21) Akɛni wɔsumɔɔ Yesu hewɔ lɛ, ‘wɔnyiɛɔ enanemaahei lɛ asɛɛ kpaakpa.’ (1 Petro 2:21) Kɛ́ Yehowa na akɛ wɔmiifee bɔ fɛɛ bɔ ni wɔbaanyɛ koni wɔkase e-Bi lɛ yɛ wɔwiemɔi kɛ wɔnifeemɔi amli lɛ, emii shɛɔ ehe waa.\n7. Mɛni hewɔ esa akɛ wɔhala Yehowa nanemɛi akɛ wɔnanemɛi lɛ?\n7 Yehowa nanemɛi yeɔ lɛ anɔkwa, amɛboɔ lɛ toi, ni amɛsumɔɔ e-Bi lɛ. Ani wɔ hu wɔkɛ mɛi ni tamɔ nakai bɔɔ naanyo? Kɛ́ onanemɛi lɛ kaseɔ Yesu, ni amɛkɛ amɛbe kɛ amɛhewalɛ fɛɛ tsɔɔ mɛi Nyɔŋmɔ Maŋtsɛyeli lɛ he nii lɛ, amɛbaaye amɛbua bo ni oba ojeŋ jogbaŋŋ, ni oye Yehowa anɔkwa daa.\nBIBLIA MLI NƆKWƐMƆNII KPAKPAI NI WƆBAANYƐ WƆKASE\n8. Mɛni osumɔɔ yɛ Rut kɛ Naomi naanyobɔɔ lɛ he?\n8 Awie naanyobɔi srɔtoi ahe yɛ Biblia lɛ mli. Eko ji Rut kɛ eshaayoo Naomi naanyobɔɔ lɛ. Yei enyɔ nɛɛ jɛ maji srɔtoi anɔ kɛ shihilɛi srɔtoi amli, ni Naomi ye Rut onukpa kwraa. Shi akɛni amɛ fɛɛ amɛsumɔɔ Yehowa hewɔ lɛ, amɛbatsɔmɔ nanemɛi ni sumɔɔ amɛhe waa. Be ni Naomi shiɔ Moab kɛyaa Israel lɛ, ‘Rut kpɛtɛ lɛ.’ Ekɛɛ Naomi akɛ: “Omaŋbii baatsɔmɔ mimaŋbii, ni o-Nyɔŋmɔ lɛ, mi-Nyɔŋmɔ.” (Rut 1:14, 16) Rut jie mlihilɛ kpo etsɔɔ Naomi waa. Be ni amɛyashɛ Israel lɛ, Rut tsu nii waa kɛkwɛ enaanyo lɛ. Naomi hu sumɔɔ lɛ waa, no hewɔ lɛ, ewo lɛ ŋaa kpakpa. Rut bo lɛ toi, ni no hã ajɔɔ lɛ kɛ Naomi fɛɛ waa.—Rut 3:6.\n9. Mɛni onyaa he waa yɛ David kɛ Yonatan naanyobɔɔ lɛ he?\n9 Nanemɛi krokomɛi ni sumɔɔ amɛhe waa ni ye Yehowa anɔkwa ji David kɛ Yonatan. Yonatan ye David onukpa aaafee afii 30, ni kulɛ lɛ ji mɔ ni baaye Israel nɔ maŋtsɛ yɛ epapa sɛɛ. (1 Samuel 17:33; 31:2; 2 Samuel 5:4) Kɛ̃lɛ, be ni ená ele akɛ Yehowa ehala David akɛ maŋtsɛ lɛ, eyeee ehe awuŋa, ni ekɛ lɛ etswaaa hu. Moŋ lɛ, Yonatan fee nɔ fɛɛ nɔ ni ebaanyɛ kɛfi David sɛɛ. Akɛ nɔkwɛmɔnɔ lɛ, be ni David yaje haomɔ mli lɛ, Yonatan yaye ebua lɛ koni “ená hewalɛ yɛ Yehowa mli.” Ekɛ ewala po wo oshãra mli yɛ David hewɔ. (1 Samuel 23:16, 17) David hu ye Yonatan anɔkwa. Ewo shi akɛ ebaakwɛ Yonatan weku lɛ, ni eye eshiwoo lɛ nɔ yɛ Yonatan gbele sɛɛ po.—1 Samuel 18:1; 20:15-17, 30-34; 2 Samuel 9:1-7.\n10. Mɛni Hebribii etɛ lɛ anaanyobɔɔ lɛ ehã okase?\n10 Amɔmɔ nanemɛi etɛ komɛi ni ji Hebribii ni atsɛɔ amɛ Shadrak, Meshak, kɛ Abednego lɛ kɛjɛ amɛmaŋ kɛtee maŋ kroko nɔ be ni amɛdarako. He ni oblahii nɛɛ yaje lɛ hã amɛkɛ amɛwekumɛi ateŋ jekɛ. Amɛye amɛbua amɛhe koni amɛya nɔ amɛye Yehowa anɔkwa. Sɛɛ mli be ni amɛdara lɛ, Maŋtsɛ Nebukadnezar fã amɛ akɛ amɛjá shika tsuru amaga ko, ni enɛ ka amɛhemɔkɛyeli lɛ waa. Shadrak, kɛ Meshak, kɛ Abednego jáaa amaga lɛ, ni amɛkɛɛ maŋtsɛ lɛ akɛ: “Wɔsɔmɔŋ onyɔŋmɔi lɛ, ni wɔjáŋ shika tsuru amaga ni ofee oma shi lɛ hu.” Be ni aka nanemɛi etɛ nɛɛ ahemɔkɛyeli lɛ, amɛkpaaa yɛ amɛ-Nyɔŋmɔ lɛ sɛɛ.—Daniel 1:1-17; 3:12, 16-28.\n11. Mɛni hãa wɔnaa akɛ Paulo kɛ Timoteo ji nanemɛi ni sumɔɔ amɛhe waa?\n11 Be ni bɔfo Paulo kɛ oblanyo Timoteo kpe lɛ, ena akɛ Timoteo sumɔɔ Yehowa, ni esusuɔ asafo lɛ he waa. No hewɔ lɛ, Paulo tsɔse lɛ koni enyɛ eye ebua nyɛmimɛi ni yɔɔ hei srɔtoi. (Bɔfoi 16:1-8; 17:10-14) Timoteo bɔɔ mɔdɛŋ waa, ni no hewɔ lɛ, Paulo wie yɛ ehe akɛ: “Ekɛ mi sɔmɔ akɛ nyɔŋ koni sane kpakpa lɛ ashwere.” Paulo le akɛ Timoteo ‘baajɛ tsui krɔŋŋ mli etsu nyɛmimɛi lɛ asaji ahe nii.’ Paulo kɛ Timoteo fee ekome, ni amɛkɛ amɛnyɛmɔ fɛɛ sɔmɔ Yehowa. Enɛ hã amɛbatsɔmɔ nanemɛi ni sumɔɔ amɛhe waa.—Filipibii 2:20-22; 1 Korintobii 4:17.\nBƆ NI WƆƆFEE WƆHALA WƆNANEMƐI\n12, 13. (a) Mɛni hewɔ esa akɛ wɔkɛ hiɛshikamɔ ahala wɔnanemɛi yɛ asafo lɛ mli po lɛ? (b) Mɛni hewɔ bɔfo Paulo wie sane ni yɔɔ 1 Korintobii 15:33 lɛ?\n12 Wɔbaanyɛ wɔkase nii kɛjɛ nyɛmimɛi ni yɔɔ asafo lɛ mli lɛ adɛŋ. Nyɛmimɛi nɛɛ baanyɛ aye abua wɔ ni wɔya nɔ wɔye Nyɔŋmɔ anɔkwa, ni wɔ hu wɔbaanyɛ wɔfee nakai nɔŋŋ wɔhã amɛ. (Kanemɔ Romabii 1:11, 12.) Shi yɛ asafo lɛ mli po lɛ, jeee mɔ fɛɛ mɔ kɛkɛ esa akɛ wɔkɛbɔ naanyo. Wɔyɛ nyɛmimɛi ni jɛ maji srɔtoi kɛ shihilɛi srɔtoi amli. Amɛteŋ mɛi komɛi ba asafo lɛ mli etsɛko, ni amɛteŋ mɛi komɛi hu kɛ afii babaoo esɔmɔ Yehowa. Tamɔ bɔ ni eheɔ be dani aduawa ko tsuɔ lɛ, nakai nɔŋŋ eheɔ be dani wekukpaa ni yɔɔ mɔ ko kɛ Yehowa teŋ lɛ mli waa. No hewɔ lɛ, esa akɛ wɔto wɔtsui shi wɔhã wɔnyɛmimɛi lɛ ni wɔsumɔ amɛ, ní wɔkɛ hiɛshikamɔ ahala wɔnanemɛi be fɛɛ be.—Romabii 14:1; 15:1; Hebribii 5:12–6:3.\n13 Shihilɛi komɛi ni yɔɔ hiɛdɔɔ baanyɛ aba asafo lɛ mli. Ekolɛ nyɛmi ko baabɔi nibii ni Biblia lɛ wieɔ eshiɔ lɛ eko feemɔ. Aloo ekolɛ mɔ ko baabɔi huhuuhu wiemɔ yɛ asafo lɛ mli, ni enɛ baanyɛ ekɛ naagba aba. Kɛ́ shihilɛ ko ni tamɔ nakai ba lɛ, esa akɛ wɔkwɛ jogbaŋŋ. Kɛ̃lɛ, enɛ efeee wɔ naakpɛɛ, ejaakɛ yɛ klɛŋklɛŋ afii 100 lɛ mli po lɛ, naagbai ni tamɔ nakai ba Kristofoi asafo lɛ mli. Anɔkwa, bɔfo Paulo bɔ Kristofoi ni hi shi yɛ nakai beiaŋ lɛ kɔkɔ akɛ: “Nyɛkahãa alakaa nyɛ. Naanyobɔɔ gbonyo fiteɔ sui kpakpai.” (1 Korintobii 15:12, 33) Paulo bɔ Timoteo hu kɔkɔ ní ekɛ hiɛshikamɔ ahala enanemɛi. Nakai nɔŋŋ esa akɛ wɔ hu wɔfee.—Kanemɔ 2 Timoteo 2:20-22.\n14. Mɛɛ gbɛ nɔ mɛi ni wɔhalaa akɛ wɔnanemɛi lɛ baanyɛ asa wɔ kɛ Yehowa teŋ wekukpaa lɛ he?\n14 Esa akɛ wɔfee nɔ fɛɛ nɔ ni wɔbaanyɛ koni wɔ kɛ Yehowa teŋ akafite. Nɔ ko bɛ ni jara wa hã wɔ fe no. No hewɔ lɛ, wɔkɛ mɛi ni baanyɛ ahã wɔhemɔkɛyeli lɛ mli agbɔjɔ loo amɛfite wɔ kɛ Yehowa teŋ lɛ ebɔɔɔ. Kɛ́ okɛ kotsa wo glasin mli ni ojie lɛ, onyɛŋ okpa gbɛ akɛ nu baatsere kɛje mli. Nakai nɔŋŋ kɛ́ okɛ mɛi ni feɔ nibii fɔji bɔ lɛ, ebaawa kɛhã bo akɛ obaafee nibii kpakpai. Esa akɛ wɔkwɛ jogbaŋŋ yɛ mɛi ni wɔhalaa akɛ wɔnanemɛi lɛ ahe.—1 Korintobii 5:6; 2 Tesalonikabii 3:6, 7, 14.\nObaanyɛ oná nanemɛi kpakpai ni sumɔɔ Yehowa\n15. Mɛni obaanyɛ ofee koni oná nanemɛi kpakpai yɛ asafo lɛ mli?\n15 Mɛi pii yɛ asafo lɛ mli ni sumɔɔ Yehowa ní obaanyɛ okɛ amɛ abɔ naanyo. (Lala 133:1) Okɛ otipɛŋfoi loo mɛi ni shihilɛ tamɔ onɔ lɛ pɛ akabɔ. Kaimɔ akɛ, Yonatan ye David onukpa kwraa, ni Rut hu lɛ, jeee etipɛŋ kwraa ji Naomi. Wɔmiisumɔ ni wɔkɛ Biblia mli ŋaawoo nɛɛ atsu nii, akɛ: “Nyɛgbelea nyɛtsuii anaa.” (2 Korintobii 6:13; kanemɔ 1 Petro 2:17.) Ni kɛ́ otee nɔ okase Yehowa lɛ, mɛi krokomɛi baasumɔ ni amɛkɛ bo abɔ naanyo.\nKƐ́ NAAGBAI BA\n16, 17. Kɛ́ mɔ ko ni yɔɔ asafo lɛ mli lɛ fee wɔ nɔ ko ni egba wɔnaa lɛ, mɛni esaaa akɛ wɔfeɔ?\n16 Yɛ weku fɛɛ weku mli lɛ, esoro bɔ ni mɔ fɛɛ mɔ yɔɔ, bɔ ni mɔ fɛɛ mɔ susuɔ nii ahe ehãa, kɛ bɔ ni mɔ fɛɛ mɔ feɔ enii ehãa. Nakai nɔŋŋ eyɔɔ lɛ yɛ asafo lɛ mli hu. Enɛ hãa shihilɛ ŋɔɔ, ni ehãa wɔkaseɔ nii kɛjɛɔ mɛi srɔtoi adɛŋ. Shi bei komɛi lɛ, srɔto nɛɛ hewɔ lɛ, wɔnuuu wɔnyɛmimɛi lɛ ashishi, ni amɛhe woɔ wɔmli la po. Ekolɛ wɔmli baafu amɛ, loo amɛnifeemɔ ko baanyɛ agba wɔnaa. (Abɛi 12:18) Ani esa akɛ wɔhã naagbai nɛɛ ahã wɔnijiaŋ aje wui loo wɔshi asafo lɛ?\n17 Dabi. Kɛ́ mɔ ko fee nɔ ko ni egba wɔnaa po lɛ, esaaa akɛ wɔshiɔ asafo lɛ. Jeee Yehowa ji mɔ ni fee wɔ nii lɛ. Lɛ ehã wɔ wala kɛ nibii krokomɛi fɛɛ. No hewɔ lɛ, esa akɛ wɔsumɔ lɛ ni wɔye lɛ anɔkwa. (Kpojiemɔ 4:11) Asafo lɛ ji nikeenii ko ni Yehowa kɛhã wɔ koni eye ebua wɔ ni wɔhemɔkɛyeli lɛ mli awa. (Hebribii 13:17) Esaaa akɛ mɔ ko nifeemɔ ni egba wɔnaa lɛ hãa wɔkpoɔ nikeenii nɛɛ kɔkɔɔkɔ.—Kanemɔ Lala 119:165.\n18. (a) Mɛni baaye abua wɔ koni wɔnyɛ wɔkɛ wɔnyɛmimɛi lɛ ahi shi jogbaŋŋ? (b) Mɛni hewɔ esa akɛ wɔkɛ mɛi ahe ake amɛ lɛ?\n18 Wɔsumɔɔ wɔnyɛmimɛi lɛ, ni wɔmiisumɔ ni wɔkɛ amɛ ahi shi jogbaŋŋ. Yehowa kpaaa gbɛ akɛ adesa ko aye emuu, ni esaaa akɛ wɔ hu wɔkpaa gbɛ nakai. (Abɛi 17:9; 1 Petro 4:8) Wɔ fɛɛ wɔtɔ̃ɔ, shi suɔmɔ baaye abua wɔ ni ‘wɔkɛke wɔhe tswaa.’ (Kolosebii 3:13) Kɛ́ wɔsumɔɔ wɔnyɛmimɛi lɛ, wɔhãŋ naagbai bibii atsɔmɔ naagbai wuji. Kɛ́ mɔ ko fee wɔ nɔ ko ni edɔ wɔ lɛ, bei pii lɛ ewaa kɛhãa wɔ akɛ wɔbaajie kɛje wɔjwɛŋmɔ mli. Ewaaa akɛ wɔmli baafu mɔ lɛ ni wɔkɛ lɛ ahi naa. Shi enɛ hãŋ wɔná miishɛɛ, ni ebaahã sane lɛ adɔ wɔ waa moŋ. Yɛ no najiaŋ lɛ, kɛ́ wɔkɛ mɔ lɛ he ke lɛ lɛ, wɔtoiŋ baajɔ wɔ, ekomefeemɔ baahi asafo lɛ mli, ni nɔ ni fe fɛɛ lɛ, wekukpaa kpakpa baaya nɔ ahi wɔ kɛ Yehowa teŋ.—Mateo 6:14, 15; Luka 17:3, 4; Romabii 14:19.\nKƐ́ ASHWIE MƆ KO KƐJE ASAFO LƐ MLI\n19. Mɛɛ be esa akɛ wɔkɛ mɔ ko ni yɔɔ asafo lɛ mli lɛ akpa bɔɔ?\n19 Kɛ́ suɔmɔ baahi weku ko mli lɛ, esa akɛ weku lɛ mli bii lɛ ateŋ mɔ fɛɛ mɔ afee nibii ni baahã weku lɛ mli bii krokomɛi lɛ amii ashɛ amɛhe. Shi kɛ́ weku lɛ mli nyo ko tse atua, ni weku lɛ mli bii krokomɛi lɛ fɛɛ bɔ mɔdɛŋ shii abɔ akɛ amɛbaaye amɛbua lɛ, shi ekpɛlɛɛɛ ni amɛye amɛbua lɛ hu? Ekolɛ lɛ diɛŋtsɛ ebaakpɛ eyiŋ akɛ ebaashi shĩa lɛ, loo weku yitso lɛ baahã eshi shĩa lɛ. Nɔ ko ni tamɔ nakai nɔŋŋ baanyɛ aba yɛ asafo lɛ mli. Ekolɛ mɔ ko ni yɔɔ asafo lɛ mli lɛ baaya nɔ afee nibii ni esaaa Yehowa hiɛ ni baanyɛ aye asafo lɛ awui. Ekolɛ ekpɛlɛŋ ni aye abua lɛ, ni ekɛ enifeemɔ baatsɔɔ akɛ esumɔŋ ni ehi asafo lɛ mli dɔŋŋ. Ekolɛ lɛ diɛŋtsɛ ebaashi asafo lɛ, loo ehe baahia ni ashwie lɛ kɛje asafo lɛ mli. Kɛ́ eba lɛ nakai lɛ, Biblia lɛ hãa wɔleɔ faŋŋ akɛ, esa akɛ wɔkɛ lɛ “akpa bɔɔ.” (Kanemɔ 1 Korintobii 5:11-13; 2 Yohane 9-11) Kɛ́ wɔnaanyo loo wɔwekunyo ji mɔ lɛ, ebaanyɛ ewa kɛhã wɔ akɛ wɔkɛ gbɛtsɔɔmɔ nɛɛ baatsu nii. Shi esa akɛ wɔhã anɔkwa ni wɔbaaye Yehowa lɛ he ahia wɔ fe anɔkwa ni wɔbaaye gbɔmɔ fɛɛ gbɔmɔ.—Kwɛmɔ Wiemɔi Komɛi Amligbalamɔ 8.\n20, 21. (a) Mɛɛ gbɛ nɔ shwiemɔ gbɛjianɔtoo lɛ hãa wɔnaa akɛ Yehowa sumɔɔ wɔ? (b) Mɛni hewɔ ehe hiaa ni wɔkɛ hiɛshikamɔ ahala wɔnanemɛi lɛ?\n20 Shwiemɔ gbɛjianɔtoo lɛ tsɔɔ akɛ Yehowa sumɔɔ wɔ waa. Gbɛjianɔtoo nɛɛ buɔ asafo lɛ he kɛjɛɔ mɛi ni sumɔɔɔ ni amɛkɛ Yehowa mlai kɛ eshishitoo mlai lɛ tsuɔ nii lɛ ahe. (1 Korintobii 5:7; Hebribii 12:15, 16) Ehãa wɔnáa hegbɛ kɛtsɔɔ akɛ wɔsumɔɔ Yehowa, kɛ egbɛ́i krɔŋkrɔŋ lɛ, kɛ emlai kɛ eshishitoo mlai ni nɔ kwɔlɔ lɛ. (1 Petro 1:15, 16) Agbɛnɛ hu, shwiemɔ gbɛjianɔtoo lɛ hãa anaa akɛ asumɔɔ mɔ ni ashwie lɛ lɛ. Tsɔsemɔ ni mli wa nɛɛ baanyɛ aye abua lɛ ni ena akɛ nɔ ni efeɔ lɛ ehiii, ni no baatsirɛ lɛ ni etsake etsui. Mɛi ni ashwie amɛ lɛ ateŋ mɛi pii eku amɛsɛɛ kɛba Yehowa ŋɔɔ, ni ahere amɛ atuu kɛba asafo lɛ mli ekoŋŋ.—Hebribii 12:11.\n21 Mɛi ni wɔkɛbɔɔ naanyo lɛ baaná wɔnɔ hewalɛ yɛ gbɛ ko nɔ kɛ̃. No hewɔ lɛ, ehe miihia ni wɔkɛ hiɛshikamɔ ahala wɔnanemɛi. Kɛ́ wɔsumɔɔ mɛi ni Yehowa sumɔɔ lɛ, no lɛ, wɔbaanyɛ wɔná nɔmimaa akɛ, amɛbaaye amɛbua wɔ ni wɔye Yehowa anɔkwa kɛya naanɔ.\n1 OBAANYƐ OTSƆ YEHOWA NAANYO\n“Atsɛ [Abraham] Yehowa naanyo.”—Yakobo 2:23\nTe wɔɔfee tɛŋŋ wɔkɛ Yehowa abɔ naanyo?\n2 Samuel 22:26; Lala 15:1-5; Yohane 14:21\nYehowa halaa mɛi ni sumɔɔ lɛ, ní boɔ lɛ toi, ní yeɔ lɛ anɔkwa lɛ akɛ enanemɛi.\nAbɛi 13:20; 1 Korintobii 15:33; 2 Timoteo 2:22\nBei pii lɛ, wɔkaseɔ mɛi ni wɔkɛbɔɔ lɛ.\n2 ESA AKƐ WƆKƐ MƐI NI SUMƆƆ YEHOWA ABƆ NAANYO\n“Mɔ ni ja lɛ, lɛ ekɛbɔɔ naanyo.”—Abɛi 3:32\nMɛni baawa wɔ ni wɔkɛ hiɛshikamɔ ahala wɔnanemɛi?\nRomabii 1:11, 12; 2 Korintobii 6:13; 1 Petro 2:17\nWɔbaanyɛ wɔkɛ mɛi ni jɛ maji srɔtoi anɔ kɛ shihilɛi srɔtoi amli abɔ naanyo. Nɔ ni he hiaa ji, ni wɔkɛ mɛi ni sumɔɔ Yehowa baabɔ.\nRut 1:14, 16; 1 Samuel 18:1; Filipibii 2:20-22\nAwie nanemɛi kpakpai pii ahe yɛ Biblia lɛ mli.\n3 YEHOWA MIISUMƆ NI OFEE OHE NAANYO KPAKPA\n“Naanyo kpakpa sumɔɔ mɔ yɛ bei fɛɛ mli, ni ebatsɔɔ nyɛmi yɛ haomɔ beiaŋ.”—Abɛi 17:17\nKɛ́ naagba ba wɔ kɛ wɔnaanyo ko teŋ lɛ, mɛni wɔbaanyɛ wɔfee?\nLala 133:1; Mateo 6:14, 15; Romabii 14:19\nBo klɛŋklɛŋ feemɔ nibii ni baahã toiŋjɔlɛ kɛ ekomefeemɔ aya nɔ ahi nyɛteŋ.\nAbɛi 17:9; Kolosebii 3:13; 1 Petro 4:8\nKɛ́ wɔsumɔɔ wɔnyɛmimɛi lɛ, wɔhãŋ naagbai bibii atsɔmɔ naagbai wuji. Moŋ lɛ, wɔkɛ amɛhe baake amɛ ni wɔbaaye amɛ anɔkwa.\nLala 141:5; Abɛi 27:6\nKaimɔ akɛ, naanyo kpakpa baakɛɛ bo anɔkwale ni kɔɔ ohe lɛ ni esheee gbeyei.\nAbɛi 12:18; 18:24; 1 Yohane 3:16-18\nKɛ́ ofee ohe naanyo kpakpa lɛ, onanemɛi lɛ baasumɔ osane waa.\n4 MƆ NI ESA AKƐ WƆYE LƐ ANƆKWA FE MƆ FƐƐ MƆ JI YEHOWA\n“Eji anɔkwale akɛ, tsɔsemɔ ko bɛ ni amrɔmrɔ lɛ efeɔ mɔ akɛ miishɛɛ nɔ, . . . shi sɛɛ mli lɛ, ewoɔ . . . yibii ni ji jalɛ.”—Hebribii 12:11\nKɛ́ wɔnaanyo ko kpa Yehowa jamɔ lɛ, mɛni esa akɛ wɔfee?\n1 Korintobii 5:11-13; 2 Yohane 9-11\nKɛ́ wɔnaanyo ko tee nɔ efee nibii gbohii, ni aye abua lɛ aahu shi etsakeee lɛ, ekɛ no tsɔɔ akɛ esumɔɔɔ ni ehiɔ asafo lɛ mli dɔŋŋ.\nShwiemɔ gbɛjianɔtoo lɛ hãa wɔnáa hegbɛ kɛtsɔɔ akɛ wɔsumɔɔ Yehowa, kɛ egbɛ́i lɛ, kɛ emlai kɛ eshishitoo mlai lɛ.\nMɔ fɛɛ mɔ sumɔɔ toiŋjɔlɛ. Shi mɛi babaoo yɛ ni kɛ́ amɛnu he akɛ aashɔ̃ hegbɛ loo gbɛhe ko ni amɛyɔɔ lɛ yɛ amɛdɛŋ lɛ, amɛfeɔ nibii ni baanyɛ afite toiŋjɔlɛ. Mɛni baaye abua bo ni okafee onii tamɔ amɛ?\nKɛmaje Mɔ Ko Kɛmaje Mɔ Ko Okɛ Mɛi Ni Sumɔɔ Nyɔŋmɔ Abɔ Naanyo


JW Shiɛmɔ Wiemɔi Kɛhã December 2016\nKANEMƆ YƐ Abbey Abui Acholi Afrikaans Albania Altai Alur Amharic Arabic Armenia Armenia (West) Aukan Aymara Azerbaijani Azerbaijani (Cyrillic) Baoule Bashkir Basque Bassa (Cameroon) Batak (Karo) Batak (Simalungun) Batak (Toba) Bengali Biak Bicol Bislama Blɔfo Boulou Brazil Mumuii Awiemɔ Bulgaria Bété Cambodia Catalan Cebuano Chavacano Chichewa Chin (Hakha) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuvash Cibemba Cinyanja Croatia Czech Dangme Dayak Ngaju Denmark Digor Drehu Dutch Edo Efik Esan Estonia Ewe Faroese Fiji Finland Finland Mumuii Awiemɔ Fon French Ga Galician Garifuna Georgia Germany Germany Mumuii Awiemɔ Gokana Greenland Guarani Guerze Gujarat Gun Haitian Creole Hausa Hebri Hela Herero Hiligaynon Hindi Hmong (White) Hungary Iban Ibanag Ibinda Iceland Igbo Iloko Indonesia Isoko Italia Japan Javanese Jula Kabiye Kabuverdianu Kachin Kannada Karen (S'gaw) Kazakh Kekchi Khana Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisi Kisonge Kongo Korea Kpelle Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Lamba Laos Latvia Lenje Lhukonzo Lingala Lithuania Low German Luganda Lunda Luo Luvale Macedonia Macua Malagasy Malay Malayalam Malta Mam Mambwe-Lungu Mapudungun Marathi Mauritia Creole Maya Mazatec (Huautla) Mbunda Mende Mixe (North Central) Mixtec (Guerrero) Mizo Mongolia Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndonga Nepali Ngabere Ngangela Nias Nigerian Pidgin Norway Nsenga (Zambia) Nyaneka Nyungwe Nzema Okpe Oromo Ossetia Otetela Otomi (Mezquital Valley) Pangasinan Papiamento (Curaçao) Persia Pidgin (Cameroon) Poland Poland Mumuii Awiemɔ Portugal (Portugal) Portuguese (Brazil) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Rarotongan Romania Romany (Macedonia) Romany (Macedonia) Cyrillic Romany (Southern Greece) Runyankore Russia Rutoro Samoa Sangir Sango Saramacca Sena Sepedi Serbia (Roma) Serbian (Cyrillic) Sesotho (Lesotho) Setswana Seychelles Creole Shona Sidama Silozi Sinhala Slovak Slovenia Soli Solomon Islands Pidgin Spania Sranantongo Sunda Swahili Swahili (Congo) Swati Sweden Tagalog Tahiti Tajiki Tamil Tandroy Tarascan Tatar Telugu Tetun Dili Thailand Tigrinya Tiv Tlapanec Tojolabal Tok Pisin Tonga Totonac Tshiluba Tshwa Tsonga Turkey Turkmen Tuvalu Twi Tzeltal Tzotzil Uighur (Cyrillic) Ukrain Umbundu Urdu Urhobo Uruund Uzbek Valencian Venda Vezo Vietnam Wallis Waray-Waray Wayuunaiki Welsh Wolaita Xhosa Yacouba Yoruba Zande Zapotec (Isthmus) Zapotec (Lachiguiri) Zulu\nSanebimɔ: Mɛi babaoo miisumɔ ni amɛná gbɔmɔtsoŋ hewalɛ kpakpa. Mɛni osusuɔ akɛ wɔbaanyɛ wɔfee koni wɔkɛbu wɔhe ni hela akamɔ wɔ?\nŊmalɛ: Abɛ 22:3\nWolo lɛ Kɛhãmɔ: Awake! nɛɛ wieɔ nibii ni wɔbaanyɛ wɔfee kɛbu wɔhe koni hela akamɔ wɔ lɛ he.\nSanebimɔ: Ani Nyɔŋmɔ ji mɔ ni hãa wɔpiŋɔ aloo nibii krokomɛi?\nŊmalɛ: Hio 34:10\nAnɔkwa Sane: Jeee Nyɔŋmɔ ji mɔ ni hãa wɔpiŋɔ. Moŋ lɛ, Abonsam ji mɔ ni kɛ piŋmɔ baa, loo yiŋ gbohii ni adesai kpɛɔ, kɛ bei komɛi lɛ, kɛ́ wɔyaje he ko yɛ be ni esaaa mli. Kɛ́ wɔmiipiŋ lɛ, Nyɔŋmɔ baanyɛ eye ebua wɔ. Esusuɔ wɔ he waa diɛŋtsɛ.—bh 107-108.\nMƐNI HEWƆ ESA AKƐ OKASE BIBLIA LƐ? (Vidio)\nSanebimɔ: Ani osusuɔ akɛ Nyɔŋmɔ ni kudɔɔ je lɛ? [Ŋmɛɛ gbɛ ni ehã hetoo.] Ekolɛ nɔ ni Biblia lɛ kɛɔ yɛ sane nɛɛ he lɛ baahã onaa akpɛ ohe. Vidio ni sɛɛ kɛɛɛ nɛɛ lɛ baahã wɔna hetoo lɛ. [Jiemɔ vidio lɛ.]\nWolo lɛ Kɛhãmɔ: Wolo nɛɛ yitso 11 lɛ wieɔ nɔ hewɔ ni Nyɔŋmɔ eŋmɛ piŋmɔ gbɛ kɛ nɔ ni eto ni ebaafee yɛ he lɛ he. [Okɛ Biblia lɛ Tsɔɔ loo Wɔbaanyɛ Wɔkase wolo lɛ ahã.]\nKwɛmɔ bɔ ni ato shiɛmɔ wiemɔi ni tsɔ hiɛ lɛ he gbɛjianɔ lɛ nɔ ní oto bo diɛŋtsɛ onɔ he gbɛjianɔ.\nShiɛmɔ Wiemɔi Kɛhã December 2016


Luka 18 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\n18 Kɛkɛ ni etsa nɔ egba amɛ nɔkwɛmɔnɔ* ko kɛtsɔɔ akɛ esa akɛ amɛsɔle daa ni amɛkaŋmɛɛ nibii ahe hu, 2 ekɛɛ akɛ: “Kojolɔ ko hi maŋ ko nɔ, esheee Nyɔŋmɔ gbeyei, ni ebuuu gbɔmɔ hu. 3 Yoo okulafo ko hu yɛ nakai maŋ lɛ mli, ni etee eŋɔɔ shii abɔ eyakɛɛ akɛ, ‘Kwɛmɔ ni oye jalɛ sane ohã mi yɛ mɔ ni mikɛyeɔ sane lɛ dɛŋ.’ 4 Anɔkwa, ekpɛlɛɛɛ aahu kɛyashi be ko, shi sɛɛ mli lɛ ekɛɛ yɛ eyiŋ akɛ, ‘Eyɛ mli akɛ misheee Nyɔŋmɔ gbeyei ni mibuuu gbɔmɔ moŋ, 5 shi akɛni yoo okulafo nɛɛ kã he eegba minaa hewɔ lɛ, makwɛ ni maye jalɛ sane mahã lɛ koni ekakã he eba miŋɔɔ ni ekɛ enibimɔ lɛ basu mitsui kɛyashi mimumɔ naa tã.’”* 6 Ni Nuŋtsɔ lɛ kɛɛ: “Nyɛboa nɔ ni kojolɔ ni ejeee jalɔ lɛ po kɛɛ lɛ toi! 7 Belɛ, yɛ anɔkwale mli lɛ, ani Nyɔŋmɔ yeŋ jalɛ sane ehãŋ emɛi ni ehala ni bolɔɔ tsɛɔ lɛ shwane kɛ nyɔɔŋ lɛ, be mli ni etoɔ etsui shi ehãa amɛ lɛ? 8 Miikɛɛ nyɛ akɛ, ebaaye jalɛ sane ehã amɛ oya. Fɛɛ sɛɛ lɛ, kɛ́ gbɔmɔ Bi lɛ ba lɛ, ani ebaaba ebana hemɔkɛyeli nɛɛ* yɛ shikpɔŋ lɛ nɔ lɛɛlɛŋ?” 9 Agbɛnɛ hu, egba nɔkwɛmɔnɔ* nɛɛ etsɔɔ mɛi komɛi ni ŋɔɔ amɛhiɛ amɛfɔ̃ɔ amɛ diɛŋtsɛ amɛjalɛ nɔ ni amɛbuɔ mɛi krokomɛi akɛ amɛjeee nɔ ko lɛ akɛ: 10 “Hii enyɔ kwɔ kɛtee sɔlemɔwe lɛ koni amɛyasɔle, mɔ kome lɛ Farisifonyo ji lɛ, ni mɔ kroko lɛ, toohelɔ ni. 11 Farisifonyo lɛ ho edamɔ shi ni ebɔi sɔlemɔ yɛ eyiŋ ewie nibii nɛɛ, ‘Oo Nyɔŋmɔ, miida bo shi akɛ mitamɔɔɔ mɛi krokomɛi lɛ—ojotswalɔi, mɛi ni ejaaa, gbalafitelɔi*—loo tamɔ toohelɔ nɛɛ po. 12 Mihiɔ ŋmaa shii enyɔ daa otsi; miŋɔɔ nibii fɛɛ ni mináa lɛ mlijaa nyɔŋma mihãa.’ 13 Shi toohelɔ lɛ damɔ sɛɛ shɔŋŋ, ni esumɔɔɔ akɛ eholeɔ ehiŋmɛii anɔ kɛyaa ŋwɛi po, shi etee nɔ egbala etsitsi mai ekɛɛ, ‘Oo Nyɔŋmɔ, duromɔ mi,* mi eshafeelɔ nɛɛ.’ 14 Miikɛɛ nyɛ akɛ, nuu nɛɛ kpeleke shi kɛtee eshĩa akɛ jalɔ fe nakai Farisifonyo lɛ. Ejaakɛ mɔ fɛɛ mɔ ni wóɔ ehe nɔ lɛ, abaaba lɛ shi, shi mɔ fɛɛ mɔ ni baa ehe shi lɛ, abaawó enɔ.” 15 Agbɛnɛ, mɛi kɛ amɛbifabii hu miiba eŋɔɔ koni etara amɛhe, shi be ni kaselɔi lɛ na enɛ lɛ, amɛbɔi amɛhiɛ kamɔ. 16 Shi Yesu tsɛ abifabii lɛ kɛba eŋɔɔ ekɛɛ: “Nyɛhãa gbekɛbii bibii lɛ abaa miŋɔɔ, ni nyɛkatsĩa amɛ gbɛ, ejaakɛ mɛi ni tamɔ nɛkɛ lɛ anɔ ji Nyɔŋmɔ Maŋtsɛyeli lɛ. 17 Lɛɛlɛŋ, miikɛɛ nyɛ akɛ, mɔ fɛɛ mɔ ni hereee Nyɔŋmɔ Maŋtsɛyeli lɛ tamɔ gbekɛ bibioo ko lɛ, eboteŋ mli kɔkɔɔkɔ.” 18 Ni nɔyelɔi lɛ ateŋ mɔ kome bi lɛ akɛ: “Tsɔɔlɔ Kpakpa, mɛni esa akɛ mafee koni maná naanɔ wala?” 19 Yesu kɛɛ lɛ akɛ: “Mɛni hewɔ otsɛɔ mi mɔ kpakpa? Mɔ ko mɔ ko bɛ ni ji mɔ kpakpa, akɛ ja mɔ kome pɛ, Nyɔŋmɔ. 20 Ole kitãi lɛ: ‘Kaafite gbãla,* kaagbe gbɔmɔ, kaaju, kaaye amale odase, wo otsɛ kɛ onyɛ.’” 21 Kɛkɛ ni ekɛɛ: “Miye enɛɛmɛi fɛɛ nɔ kɛjɛ migbekɛbiiashi.” 22 Be ni Yesu nu enɛ lɛ, ekɛɛ lɛ akɛ, “Eshwɛ bo nɔ kome lolo: Yaahɔ̃ɔ nii ni oyɔɔ lɛ fɛɛ ni ojara nɔ ni obaaná lɛ ohã ohiafoi, ni obaaná jwetri yɛ ŋwɛi; ni oba obatsɔ misɛɛnyiɛlɔ.” 23 Be ni enu enɛ lɛ, ewerɛ ho ehe waa, ejaakɛ niiatsɛ kpanaa ji lɛ. 24 Yesu kwɛ lɛ ni ekɛɛ: “Kwɛ bɔ ni ebaawa kɛhã mɛi ni yɔɔ shika lɛ akɛ amɛaabote Nyɔŋmɔ Maŋtsɛyeli lɛ mli! 25 Anɔkwa, ewaaa hãaa yoma akɛ eeetsɔ nikpɛɛ abui hiŋmɛi mli fe nɔ ni niiatsɛ aaabote Nyɔŋmɔ Maŋtsɛyeli lɛ mli.” 26 Mɛi ni nu enɛ lɛ kɛɛ: “Namɔ yiwala abaanyɛ ahere mɔ?” 27 Ekɛɛ akɛ: “Nibii ni gbɔmɛi nyɛŋ afee lɛ, Nyɔŋmɔ lɛ enyɛɔ efeɔ.” 28 Shi Petro kɛɛ: “Naa! Wɔshi wɔnibii ni wɔbanyiɛ osɛɛ.” 29 Ekɛɛ amɛ akɛ: “Lɛɛlɛŋ, miikɛɛ nyɛ akɛ, mɔ ko mɔ ko bɛ ni eshi shĩa loo ŋa loo nyɛmimɛi hii loo fɔlɔi loo bii yɛ Nyɔŋmɔ Maŋtsɛyeli lɛ hewɔ 30 ni enáŋ toi abɔ yɛ be nɛɛ mli, kɛ naanɔ wala hu yɛ shihilɛ gbɛjianɔtoo ni baaba lɛ* mli.” 31 Kɛkɛ ni etsɛ Mɛi Nyɔŋma kɛ Enyɔ lɛ kɛtee afã ni ekɛɛ amɛ akɛ: “Naa! Wɔmiikwɔ kɛmiiya Yerusalem, ni nibii fɛɛ ni atsɔ gbalɔi lɛ anɔ aŋma yɛ gbɔmɔ Bi lɛ he lɛ baaba mli.* 32 Akɛ nɔkwɛmɔnɔ lɛ, abaaŋɔ lɛ awo jeŋmajiaŋbii lɛ adɛŋ ni abaaye ehe fɛo, abaafee lɛ niseniianii ni abaafɛ̃ lajɔ̃ ashwie ehe. 33 Ni be ni amɛkɛ kpelebii eyi lɛ amɛtã lɛ, amɛbaagbe lɛ, shi gbi ni ji gbi etɛ lɛ nɔ lɛ, ebaate shi.” 34 Shi amɛnuuu nibii nɛɛ eko eko shishi, ejaakɛ akɛ wiemɔi nɛɛ etee amɛ, ni amɛnuuu nibii ni ewie lɛ ashishi. 35 Agbɛnɛ, be ni Yesu bɛŋkɛɔ Yeriko lɛ, nuu shwilafo ko ta gbɛ lɛ he eeba nii. 36 Akɛni enu akɛ asafoku ko miiho hewɔ lɛ, ebɔi nɔ ni enɛ tsɔɔ lɛ bimɔ. 37 Amɛbɔ lɛ amaniɛ akɛ: “Yesu, Nazarenyo lɛ miiho!” 38 Ni ebo ekɛɛ: “Yesu, David Bi, naa mi mɔbɔ!” 39 Ni mɛi ni nyiɛ hiɛ lɛ bɔi ehiɛkamɔ, ni amɛkɛɛ lɛ akɛ efee diŋŋ, shi etee nɔ ebolɔ waa fe tsutsu lɛ ekɛɛ: “David Bi, naa mi mɔbɔ!” 40 Ni Yesu wa damɔ shi ni efã akɛ akɛ nuu lɛ aba eŋɔɔ. Be ni nuu lɛ bɛŋkɛ Yesu lɛ, Yesu bi lɛ akɛ: 41 “Mɛni otaoɔ ni mafee mahã bo?” Ni ekɛɛ: “Nuŋtsɔ, hã mana nii ekoŋŋ.” 42 No hewɔ lɛ, Yesu kɛɛ lɛ akɛ: “Naa nii; ohemɔkɛyeli ehã ohe ewa bo.” 43 Ni amrɔ lɛ ena nii, ni ebɔi Yesu sɛɛnyiɛmɔ ni ewo Nyɔŋmɔ hiɛ nyam. Agbɛnɛ hu, be ni mɛi lɛ fɛɛ na enɛ lɛ, amɛjie Nyɔŋmɔ yi.\n^ Aloo “ni ebagbala mi mai kɛyashi minyɛɛɛ naa madamɔ dɔŋŋ.”\n^ Aloo “hemɔkɛyeli nɛɛ eko.” Sht. ŋm., “hemɔkɛyeli lɛ.”\n^ Aloo “naa mi mɔbɔ.”\n^ Aloo “ni abaagbe nibii fɛɛ . . . naa.”